Анвар Бойназаров чемпионлик камари учун жанг қилади\n7 июнь, 2019, 18:54\nАнвар Бойназаров 5 июль куни АҚШнинг Флорида штати Орландо шаҳрида чемпионлик учун жанг ўтказади.\nАжойиб жангчимиз Анвар Бойназаров 5 июль куни АҚШнинг Флорида штати Орландо шаҳрида "Glory 67" турнирида таиландлик айнан “Glory” томонидан “Оёқдаги энг кучли зарба эгаси” дея эътироф этилган, “Петч” номи билан машҳур Петчпаномрунг Киатмоокаога қарши, “Gloryworldseries”камари учун жанг олиб боради. Дарвоқеа, ҳамюртимиз ҳам “Planita” томонидан “Қўлдаги энг кучли ва энг яхши зарба сохиби”-дея эътироф этилган. Маълумки, ҳар икки промоушен жаҳон кикбоксинг оламидаги энг кучли ва бақувватлари ҳисобланади. Худди, ММА даги “UFC” ҳамда “Bellator”каби.\nБиз Анвар билан бу жанг борасида қисқача сухбатда бўлдик.\n- Анвар бу рақибингиз билан авваллари учрашганмисиз?\n- Йўқ. Учрашмаганман. Лекин унинг салохияти юқори эканлигини бу спорт оламидагилар яхши билишади.\n- Ҳозиргина, АҚШда фаолият олиб бораётган ММА вакили Заррух Адашев билан сухбатда бўлгандик. Унинг таъкидлашича мазкур жанга қизиқиш океан ортида ҳам жуда юқори экан. Демак, жанг Бутунжаҳон яккакураш олами эътиборида бўлади. Шундай экан, сиз бу жанга тайёрмисиз. Тайёргарликдан кўнглингиз тўлдими?\n- Албатта. Барчаси кўнгилдагидек бўлди. Таиланднинг Пхукет шаҳрида жиддий ҳозирлик кўрдик. Дарҳақиқат, бутун кикбоксинг оламидаги энг катта жанглардан бири бўлади. Шунинг учун ҳам АҚШда бу жангни кутишаётганлиги бежизга эмас.\n- Айтингчи, бўлажак рақибингиз “Петч”нинг жанг олиб бориш услуби яна бир машҳур сизнинг ашаддий рақибингиз Манасникига ўхшаш жиҳатлари борми. Одатда, таиландликларнинг барчаси муайтай тарбияланувчилари ҳисобланишади.\n- Тўғри айтдингиз. Уларнинг кўп томонлари бир-бирига ўхшаб кетади. Шунинг учун ҳам менда ғалабамга бўлган ишонч юқори.\n- Демак, спарринг рақиб танлашда оёқ билан яхши ишлай оладиганларга мурожаат қилибсизда, чунки қўлда ишлаш техникангиз беназир ҳисобланади?\n- Албатта, рақибнинг кучли жиҳатини ўрганиб, унга хос спарринг рақиб танланади. Менга ёрдам берган рақибларни турли хил мамлакатлардан таклиф этдик. Лекин бу дегани фақат оёқ эмас. Умуман ғалаба учун керак бўлган барча омилларга эътибор қаратганман.\n- Майли, вақтингиз тиғиз эканлиги учун шу саволлар билангина чекланаман. Лекин жангдан кейин, насиб қилса ғалабадан сўнг, батафсил интервью беришга сўз берасиз. Омад ёр бўлсин!\n- Албатта. Насиб қилса, ғалаба қозониб, юртимизга ёруғ юз билан қайтаман. Халқимизнинг дуоси, қўллаб-қувватлаши эвазига юртимиз шаънини муносиб ҳимоя қиламан ва шубҳасиз интервьюни биринчи бўлиб сизга бераман!


08 март 2021, Тошкент вақти: 10:30\nБу мазкур айблар бўйича Қашқадарёда ўтказилаётган иккинчи суд жараёнидир. Жорий йилнинг июль ойи охирида ҳам 16 киши устидан суд бўлиб ўтган ва айбланувчилар турли муддатларга озодликдан маҳрум этилганди.\n6-7 сентябрь кунлари эса биратўла 29 киши устидан суд жараёни бошланди. Улардан 16 таси вилоятнинг Шаҳрисабз ва Китоб туманларидан, 4 киши Ғузордан, 9 фуқаро эса Қарши шаҳридаги Пистакент маҳалласидандир.\nМаълумотларга кўра, айланувчилар уч гуруҳга бўлиниб суд қилинаётган бўлса-да, уларнинг барчасига бир хил моддалар бўйича айбловлар эълон қилинган.\nСудланувчилардан бирининг яқини Наргиза Йўлдошеванинг таъкидлашича, дастлаб айбланувчиларга ваҳҳобийлик тамғаси осилган. Энди эса баҳордаги портлашларга ва “Ҳизб ут-таҳрир”га алоқадорлик айби қўйиляпти. Улар айбини бўйнига олмагани сабабли қийноққа солинган, тергов протоколига мажбурлаб имзо қўйдирилган. Айбланувчилар протоколни ўқиб ҳам кўрмаган.\nИнсон ҳуқуқлари жамиятининг Қашқадарё вилояти бўлими раиси Ёдгор Турлибековнинг сўзларига қараганда, тергов вақтида ҳибсдагиларга турли тазйиқлар ўтказилган, жисмоний қийноқ қўлланилган.\nНорасмий манбалардан маълум бўлишича, Қашқадарёда Тошкент ва Бухородаги воқеаларга ва “Ҳизб ут-таҳрир”га алоқадорликда гумон қилиниб 200 га яқин киши ҳибсга олинган. Яқин кунларда яна 16 киши устидан суд жараёни бошланиши белгиланган.


16:35 / 18.02.2016\nАнглиянинг «Лестер» клуби бош мураббийи Клаудио Раньери жамоасининг ўйини ва ички муҳит борасида ўз фикрларини билдириб ўтди.\n«Мен бу ерга келганимда: «Йигитлар, эшитинглар, биз энг кучли футболчилар эмасмиз, аммо биз ҳам худди рақиб жамоаларига ўхшаган 11 инсонмиз. Биз уларнинг ким эканига эътибор беришимиз керак эмас. Шунчаки ютамизми ёки йўқ, биз нимага қодир эканимизни кўрсатишимиз керак», деб айтганман.\nҲа, биз рок-н-ролл жамоасимиз. Сиз шунақа аташингиз мумкин. Агар ҳақиқатни гапирадиган бўлсак, бизда ҳамма бир-бирига ёрдам берадиган жуда мустаҳкам жамоа бор. Мен ҳаётим давомида ҳеч қачон бундайини кўрмаганман.\nМақсадимиз АПЛда ўз ўрнимизни сақлаб қолиш эди. Биз буни уддаладик. Энди эса қандайдир ақлбовар қилмас натижа учун курашиб кўрамиз.\nБу йигитлар мени умуман ғазаблантиришмайди. Мен нимадир ўхшамаётган бўлса, уларни қандай руҳлантиришни яхши биламан. Мен ҳар доим уларга сўзсиз ишониб келганман. Агар қачондир асабийлашадиган бўлсам, унда Рим шевасида гапиришни бошлайман.\nБеш йил олдин Варди ҳаваскорлар даражасида футбол ўйнаб юрганида уни ҳеч ким танимасди. Кейин эса у чемпионшипда 16 гол уришга муваффақ бўлди. АПЛдаги биринчи мавсумида эса у олтита гол уришни уддалади.\nЖейми – рақибни биринчи бўлиб прессинг қиладиган футболчи. У жамоадаги шериклари учун намуна. У ғалабаларимиздан кейин ўртоқлари билан ўтириб, ичишадими-йўқми буни билмайман. Бу мени хавотирга солмайди. У ҳозирча жуда яхши машғулотлар олиб бормоқда. Демак у нима хоҳласа ўша ишни қилиши ортиқча муаммо туғдирмайди», – дея Раньеридан иқтибос келтиради ESPN.


Абдулла Арипов Сергелида қурилаётган уйларнинг нархини...\n11.04.2019 19:38 0 1633\nБугун, 11 апрель куни Сергели туман ҳокимлигида Бош вазир Абдулла Арипов раислигида фуқаролар қабули ўтказилди. Бу ҳақда телеграмдаги «Imtiyozli uy» канали хабар берди.\nҚабулда Сергели туманида қурилган имтиёзли уйларнинг нархи ва сифати юзасидан фуқаролар мурожаатлари тингланди. Бош вазир томонидан тегишли мутассадди раҳбарларга нархларни максимал даражада камайтириш ҳамда хонадонлар сифатини қайта кўриб чиқиш бўйича топшириқлар берди. Бир ой муддатдан сўнг Республика комиссияси хулосаси асосида қайта кўриб чиқилган хонадон нархлари бўйича очиқ, ошкора ҳисобот берилиши маълум қилинди.\nШунингдек, канал ахборотида ҳар хил бошқа провакацион хабарларга ишонмаслик, ушбу масала шахсан Бош вазир назорати остида эканлиги айтилади.\nСергели Абдулла Арипов арзон уйлар


Хабарда айтилишича, Хўжаобод тумани Хидирша маҳалласида жойлашган “Усмонобод Файзи” масъулияти чекланган жамиятига қарашли ҳали ишга туширилмаган ҳайвонот боғида қоровул Х.А., ўйнаш мақсадида шерларнинг қафаси ичига кирган. Бу вақтда ҳайвонот боғида ҳеч ким бўлмаган. Шерлар Х.А.,га ташланиб, уни ўлдирганлар. Бу воқеа 2018 йил 30 декабрь куни соат 16:30 лар чамасида содир бўлган.\nСуд-тиббий экспертизаси Х.Анинг бўйни ва танасида кўплаб очиқ яралар борлигини, тананинг орқа юзасида кўплаб ўткир ботиқ жароҳатлар борлигини билдирган. Х.А., ўткир қон томир етишмовчилиги натижасида воқеа жойида вафот этгани аниқланган.\nБош прокуратура мазкур воқеа юзасидан терговга қадар текширув олиб борилаётганини билдирган.\nАввалроқ ҳайвонот боғи ходимларидан бирига таянган ҳолда Андижон ҳайвонот боғи қоровули қафасга овқат олиб кирган пайтда шер унга ташлангани ва қоровул шер чангалида ҳалок бўлгани ҳақида хабар қилинган эди. Ўша хабарда шер оч қолиб кетгани оқибатида мана шундай воқеа юз бергани айтилган эди.


Мактабдаги рўмолли қизлар: Бозорқўрғонда ўқувчи қизларининг кийими бўйича муаммо яралмоқда - uzpress\nБозор-Қўрғон туманида ижтимоий тармоқларда ўқитувчилар мактабга рўмолда юрганликлари учун танбеҳ берилаётгани ҳақидаги хабарларга турли хил муносабат билдирилмоқда. Бу ҳақдаги Турмуш нашри ёзмоқда.\nВилоят қозияти ҳуқуқ ҳимоячиси билан таълим бериш вакилларини чақириб, ушбу форма бўйича музокаралар олиб боришга ҳаракат қилмоқда. Ижтимоий тармоқларда ҳижобли қизларни қўллаб-қувватлаш ва уларнинг ҳуқуқларини ҳимоя қилишга чақириқлар бошланди. Аввалроқ ўзини ҳуқуқ ҳимоячиси деб таништирган Қубаничбек Бакиров исмли фуқаро интернет тармоқларида Бозорқўрғон туманидаги мактаб ўқувчиларининг ҳуқуқлари бузилаётгани ва уларнинг мактабга боришига рухсат берилмаганлигини айтиб чиқди.\nБозорқўрғон туман таълим бўлими бошлиғи Сўпубек Сариевнинг сўзларига кўра, дарсга ҳижобда келиб ўз дарсини қилаётган ўқувчилар бор. Тумандаги 10 дан ортиқ мактабларда рўмол кийган ўқувчилар дарсга қатнашмоқда.\n«Рўмол ўраганларни мактабга киришга рухсат берилмаяпти» деган миш-миш 10 кун олдин пайдо бўла бошланди. Бозорқўрғонда махсус провокация уюштирилди. Мактаб директорларига уларнинг амакиси ва холаси бўламан деб чиқишди, барча овозлари ёзилган аудиоёзув тарқатиб юборишди. Қандайдир бир уюшган гуруҳ бор деб ўйлайман. Бизда 2015-йилда ҳукумат чиқарган №572 қарори мавжуд. Унда ўқувчилар бир ҳил форма билан келишлари керак деган банд бор.\nШунингдек ҳар бир мактабнинг ўз устави ҳам мавжуд. Биз ушбу қарор ва уставлар билан ишлаяпмиз. Бизнинг рўмолга қаршилигимиз йўқ, дарсга рўмол билан келганлар ҳам бор. Ҳижоб билан рўмолнинг фарқи бор, биз ҳижобга қарши бўлдик. Яна бир мисол келтирсам, мактабларимиздан бирида бир ўқувчи қиз 1 кунда 8 қизни ўрантириб келган, кўзларигача ёпиб олган. Болаларнинг ота-оналари билан суҳбатлашгандан сўнг, улар эртаси куни одатий бош кийимларида келганларини айтишди. «Уларни мактабдан ҳайдаб чиқарди деганларнинг барчаси ёлғондир», дейди Сариев.\nТумандаги Мамажан Алиқулов номидаги мактаб директори Ибрагим Эрматовнинг айтишича, уларда ҳам рўмолда келганлар бор эканини, уларнинг таълим олишларига тўсқинлик қилинмаётганини айтди.\n“Ўтган йили бизда 2 ўқувчи рўмол ўраниб келар эди, мулланинг қизлари эди. Бу йил яна рўмол ўранганлар қўшилган. Улар ҳеч қандай тўсиқларсиз ўқишмоқда », – деди директор.\nЖалол-Обод вилоятининг мусулмонлари қозиси, таниқли дин олими Нематтула ҳожи Жээнбековнинг айтишича, тумандаги рўмол масаласини қўзғатишнинг кераги йўқ. Чунки бу масала аллақачон кўриб чиқилган ва ҳал қилинган.\n“Мен туман таълим бўлими бошлиғи билан гаплашдим. Насиб қилса кейинги ҳафта ўқитувчилар ва ҳуқуқ ҳимоячиларни чақириб суҳбатлашишни режалаштирмоқдамиз. Мен бу ерда муаммоли ташвиқот сифатида қўзғалиши мумкин бўлган масалани кўрмаяпман. Бундай дейишимнинг сабаби, ўқитувчилар ҳам рўмолда муаммо йўқлигини айтишмоқда. Ноқулай вазиятни яратаётган ҳижоб ҳақида бўлмоқда. Шунинг учун бу иккала томон тенг бир оз ақл-идрок билан ҳал этса ечилиши кўриниб турибди. Ушбу рўмол масаласи кўриб чиқилиб, ҳал қилинган. Сабаби ҳозир мусулмон аёлларда паспортга рўмол билан расмга тушишга рухсати бор. Бизнинг рўмолли аёлларимиз органларда ва яхши лавозимларда ишлаб юришибди. Рўмол бўйича ҳеч қандай муаммо йўқ. Мен икки томонга 3 формани тайёрламоқдаман, уларнинг олдига қўяман. Уларнинг қайси бири қонун ва шариатга мувофиқ келади, қайси бири халқимизга ёт бўлганлиги тўғрисида уларнинг фикрларини тинглаймиз. Бир нечта чиройли оқ рўмоллар тиззадан пастда, кенг формали мактаб формасига жуда яқин ва тўлиқ ҳижоблиги ҳам бор. Биз ўртада маслаҳатлашамиз. Тушунмовчиликларни қайта-қайта муаммо сифатида кўтармаслик керак », – деди Нематтула ҳожи.\nЖалолобод вилоятида 470 дан ортиқ мактаб мавжуд.\nДин, Жамият, Инсон ҳуқуқлари


22 июнь куни Самарқанд шаҳридаги Бибихоним кўчаси 124-уйда, Ўзбекистон Республикасининг Биринчи Президенти Ислом Каримов туғилган хонадонда муқаддас Рамазон ойи муносабати билан ифторлик дастурхони ёзилди.\nУшбу хайрли тадбирга Самарқанд шаҳри аҳли, қолаверса, бошқа ерлардан ҳам меҳмонлар ташриф буюришди. Қорилар томонидан Аллоҳнинг каломи қироат қилиниб, унинг савоби Ислом Каримов руҳига бағишланди. Бундан ташқари, ифторликка қадам ранжида қилган меҳмонлар ҳам Биринчи Президент ҳақига дуога қўл очишди.\nЭслатиб ўтамиз: мустақил Ўзбекистоннинг Биринчи Президенти Ислом Каримов 2016 йилнинг 2 сентябрь куни, 78 ёшида ҳаётдан кўз юмган эди.\nСамарқанд Ислом Каримов ифторлик


АҚШда одам юз териси ва икки қўлини алмаштириш бўйича жарроҳлик операцияси қандай ўтганлиги маълум қилинди\n06.02.2021 | 11:37\nАҚШда жарроҳлар тарихда биринчи марта бир вақтда одам юз териси ва икки қўлини трансплантация қилиш амалиётини муваффақиятли ўтказишди. Бу ҳақда Associated Press’га таянган ҳолда ЎзА хабар берди.\nХабар берилишича, 2019 йилда шифокорлар вафот этган донорнинг қўллари ва юзини АҚШ фуқароси Жо Димеога ўрнатишга қарор қилишди. 23 соат давом этган операция натижасида мижозга бошнинг соч қисми тугаган жойидан айланасидан то бўйингача бўлган бутун терини, бурун суякларини, пастки жағни алмаштиришди.\nМаълумотларга кўра, 2018 йил Нью-Жерсида истиқомат қилувчи Жо Димео тунги навбатчиликдан уйига қайтаётганда машинасини бошқараётиб, кўзи илинган. Оқибатда унинг автомобили темир тўсиққа урилган ва ағдарилиб, ёниб кетган. Жабрланувчи танасининг 80 фоизи куйган.\nАвтоҳалокатдан сўнг Димео 4 ой касалхонада ётган ва 20 та жарроҳлик амалиётини бошидан кечирган. Қўл бармоқларидан жудо бўлиб, юзи ва бўйнида ҳаракатга, бурилишга халақит берадиган чандиқлар қолган.\nТаъкидланишича, трансплантация амалиётидан ярим йил ўтиб Димео яна имо-ишора қилиш, қошларини қимирлатиш, ажинларини ўйнатиш, шунингдек, мустақил кийиниш, ити билан ҳазиллашиш, ҳатто гольф билан шуғулланиш бахтига муяссар бўлди. Фақат энди у тўқималар тортилиши ва профилактика мақсадида бир умр иммунодепрессант воситаларини қабул қилишга мажбур.


Қирғизистонда педофиллар кўпаймоқда\nҚирғизистонда йилдан-йилга балоғатга етмаган болаларни зўрлаш ҳолатлари кўпайиб бормоқда.\nҚирғизистон Ички ишлар вазирлиги тарқатган маълумотда айтилишича, ўтган йили 151 бола зўрлангани юзасидан жиноят иши очилган. Жорий йилнинг уч ойи ичида эса 34 бола зўрлангани қайд этилган.\nЎтган ҳафтада Бишкек шаҳри атрофидаги янги мавзелардан бирида уч ёшли қиз зўрланган. Маълум бўлишича, қизалоқни ўз отаси маст ҳолатда зўрлаган ва шундан сўнг пичоқлаган. Айни пайтда бу қиз Бишкек касалхоналаридан бирининг жонлантириш бўлимида сақланмоқда. Унинг аҳволи оғир экани айтилаяпти.


Япониялик кекса миллионерлар ўз пулларини нималарга ишлатишади?\n12:45 / 03.09.2017\nЯпонияда 2,7 миллионга яқин миллионерлар истиқомат қилади, бу эса Хитой ва Германиядаги миллионерларни қўшганда ҳам кўпроқ, — деб ёзади Insider Pro ўзининг таҳлилий мақоласида.\nКелинг, япониялик миллионерлар пенсияга чиқишганидан сўнг ўз бойликларини қай йўсинда тасарруф этишга қизиқиб кўрайлик. Кюсю оролининг бош темир йўли президенти олдида бир муаммо кўндаланг бўлган эди: унинг поездларидан борган сари жуда кам инсон фойдаланар эди. Одамлар кексайиб борар, пенсияга чиқиб, эрталаблари ишга қатнамай қўйишмоқда эди. Инсонларнинг биринчи галдаги заруратига кирмайдиган нарсаларни исташига айёрлик билан қўзғатиш керак эди. Ниҳоят ечим топилди: ультра ҳашаматдор поездлар яратиш!\nЯнгилик шу қадар машҳур бўлиб кетдики, Япониянинг энг яхши икки темирйўл компаниялари ғоядан нусха олиб, ўз бизнесига ҳам жорий эта бошлашди. Улардан бири — East Japan Railway Co май ойида ўнта ётоқ вагонидан иборат ҳашаматли экспрессини тақдим этди: илк чипталарни харид қилган 34 бахтли инсон саёҳатдан катта таассуротлар ва завқ туйган ҳолда қайтишган.\nБу поезд классик шарқий экспресснинг замонавий талқини деса ҳам бўлади. Унинг шаффоф деворлари ва шифтлари шишадан ясалган уйчани эслатади. Хизмат кўрсатиш персонали ҳам ўз ишининг усталари. Чипталар нархининг ҳаддан зиёд қимматлиги — 3 кунлик йўл учун 8400 доллар эканига қарамасдан, жойлар икки ой олдин сотиб бўлинди.\nСўнгги йигирма йил ичида Япония иқтисодиёти нақ етти марта рецессияга дучор бўлганига қарамасдан, давлат хазинаси ҳали бўшаб қолганича йўқ. Япония — АҚШдан сўнг миллионерлари кўп бўлган иккинчи давлат ҳисобланади. Bain&Company консалтинг компанияси маълумотларига кўра, ўтган йили Японияда биргина люкс маҳсулотлар бозори нафақат талофат кўрмаган, ҳаттоки даромад билан чиққан. Hermes сумкалари, Rolex соатлари ва Европанинг бошқа нуфузли рамзларига талаб ҳануз ўз позициясини бой бермаяпти. Бойвачча япон пенсионерларида эса янги ёқимли машғулот пайдо бўлган — биринчи класс вагонларга эга поездда сайр қилиш ва бунинг учун улар сўралган пулни тақдим этишга тайёр.\n«Япония — бу ҳашаматлар мамлакати, — дейди чипталарни онлайн бронлаш бўйича компания ижрочи директори Грег Шулце. — Ва бозор айни дамда умумий люкс йўналишидан ортда қолмасликка ҳаракат қилмоқда».\nБугунги кунга келиб, Япония хорижий сайёҳлар сони бўйича етакчилик қилмоқда. Лекин оддий ва элита сайёҳлиги ўртасида кескин фарқ бор. Элита туризмига айниқса қариялар интилишади: масалан, қария япон Фужио Умемото дўстлари билан денгизда сайр қилиш учун яхта сотиб олган.\n67 ёшли, қуёшда тобланган қариянинг айтишича, йиллаб иқтисод қилиш оқибатида энди унга пули ҳам, ўзига эътибор бериш учун вақти ҳам етарли бўлмоқда. У пенсияси қанчалигини ошкор этмаган, лекин Япониядаги бизнес ташкилотлар федерацияси томонидан ўтказилган сўровларга кўра, бутун умрини битта фирмада ишлаш билан ўтказган ходимларнинг бир марталик бонуси ўртача 210 минг долларга тенг бўлган.\n«Ипотека қарзларимдан қутилганман, болаларимни уйли-жойли қилганман, энди ҳаётимни ўзимга бағишласам ҳам бўлади, — дейди Умемото. — Менга нарса керак эмас. Мен пулларимни ёқимли хотиралар ва қизиқарли тажрибага сарфламоқчиман».\nЯпония иқтисодиёти ўта бой инсонлар вужудга келишига унчалик йўл қўймайди: сайёрамиздаги энг бой 500 киши ўртасида бор-йўғи 6 нафар япон бор (таққослаш учун: бу рўйхатда 164 нафар америкалик бор), лекин у миллионлаб миллионерлар мамлакатидир. Аслида 1 миллион доллар суммадан зиёд ликвид активларга эга японларнинг сони 2,7 миллион кишидан ошади — бу миллионер немис ва хитойликларни қўшганда ҳам улардан кўпдир. Бу ҳақда Capgemini консалтинг фирмасининг World Wealth Report ҳисоботида айтиб ўтилган.\nАҳолиси тобора қисқариб бораётган мамлакатда қария ва бой киши — ўсиб бораётган ва ўзаро бириккан икки демографик гуруҳдир. 2015 йили фонд бозорларида рўй берган ралли оқибатида япон миллионерлари сони 11 фоизга ошган.\n«Япон жамияти шундай қурилганки, бу ерда ўртача бойлар тоифаси гуллаб яшнамоқда», — дейди Токиодаги Номура тадқиқот институтининг маслаҳатчиси Ҳироюки Миямото.\nБироқ бойлар ва камбағаллар ўртасидаги фарқ ошиб бормоқда — кўплаб японлар аввалгидек яхши яшамаяпти. Миллий солиқ агентлигининг маълумотларига кўра, 1997 йилдан бери иш ҳақи ва имтиёзлар 10 фоизга пасайган. Бу мамлакатда ҳукмрон дефляциянинг оқибатидир, бунинг натижасида мамлакатдаги истеъмол бозори арзон ва чегирма билан сотувчилар томон силжиган.\nБироқ ҳашамат дунёси учун бу оқибатлар унчалик писанд эмас. Expedia маълумотларига кўра, ўтган йили Японияда премиум-класс авиачипталари эконом-классга нисбатан икки баробар фаолроқ сотилган. Мамлакатнинг энг йирик JTB Corp. сайёҳлик оператори ўзининг люкс классдаги қатновлар билан шуғулланувчи Royal Road Ginza шўъба бўлими 2003 йилда асос солинган буён 10 баробар ўсганини маълум қилди.\nҚария ва бой японларнинг харажатлари круиз туризмида ўз аксини топган бўлса ажабмас. Транспорт вазирлиги маълумотларига кўра, ўтган йили япон йўловчиларнинг сони 12 фоизга ўсган ва рекорд даражадаги 248 минг кишини ташкил этган. Nippon Yusen K.K кемачилик компаниясининг дунё бўйлаб уч ойлик биринчи классдаги круиз чипталари биринчи кундаёқ сотиб бўлинган. Унинг энг қиммати 230 минг доллар турса ҳам.\nБундай талаб хорижий рақобатчиларни ҳам жалб қилмоқда. Жорий йилнинг апрель ойидан бошлаб Американинг Princess Cruises сайёҳлик компанияси япон портларидан дунё бўйлаб йил бўйи саёҳатлар уюштира бошлади. Яна бир сайёҳлик оператори Genting Hong Kong шу ойда Японияга ўзининг энг йирик океан лайнерларидан бирини жўнатди. Италиянинг MSC Cruises компанияси келгуси йилда Япониядан илк круиз йўналишини ишга туширади, 2019 йилга бориб унинг сонини тўрттагача кўпайтиришни мақсад қилган.\n2005 йилдан бери люкс классидаги кўчмас мулк объектлари қуриб, фойдаланишга топширган Hoshino Resort Co. Ўтган йили Токиодаги молиявий кварталнинг ўртасидаги қайноқ чашмаларда анъанавий японча ҳотел очган. Офис миноралари соясидаги бу гўша илгаридан фойдаланиб келинган иссиқ сув манбалари атрофида барпо этилгани йўқ, қурувчилар 1,5 километр чуқурликдан канал бурғулашларига тўғри келган.\nБундан ташқари, японларни люкс классдаги автобуслар ҳам қизиқтиради. Кўпчилик бу турдаги транспорт воситасидан фойдаланишни ҳеч ҳам дабдаба билан боғлай олмаса керак, бироқ япон компаниялари бу ерда ҳам хизмат кўрсатишнинг биринчи класси ҳақида қайғуришган. Бир неча йил аввал Isetan Mitsukoshi Holdings Ltd. Универмагининг оператори люкс классдаги ташув учун экскурсия автобуслари таклиф эта бошлаганди. Автобус салонлари шундай мослаштирилганки, у биринчи классдаги авиапарвозни эслатиб юборади. Автобус 10 йўловчига мўлжалланган — гарчи худди шундай оддий транспорт 40 кишига мўлжалланган эса-да.\nJTB ўзининг элитали автобус турларини шу йилнинг апрелидан йўналишга қўйган. Шарқий Япониянинг ўрмонлари ва тоғларига 12 кунлик саёҳат 13 минг долларга тушади.\nЛекин нима бўлганда ҳам автобуслар поездларга тенглаша олмайди. JR Kyushu Railway Co. — ультра ҳашаматдор темирйўл шов-шувининг асосини яратган компания турли йилларда поездларини турли аҳволларга солиб, синов ўтказишган, деганди компания раиси Кожи Караике ўтган йилги интервьюсида. 2013 йилда улар сеҳрли омад формуласини ниҳоят топишади ва «Етти юлдуз» супер элитали поездини ишга туширишади.\n«Албатта, биз ўзимизнинг сайёҳлик поездларимиздан жуда фахрланамиз, — дейди Караике. — Биз шу пайтгача Япониянинг бирор темирйўл компаниясида бўлмаган нарсани ихтиро қилдик».\nЯпония кекса миллионерлар


№ 70 дан: 30.08.2017\nХалқ таълими: ислоҳотлар, янгиликлар, вазифалар\nАйни кунларда мамлакатимизда барча жабҳалар қатори умумий ўрта таълим тизимида ҳам жиддий ўзгаришлар, янгиланишлар юз бер¬моқда. Бу ҳол аввало умумтаълим мактаблари ҳамда ўрта махсус, касб-ҳунар таълими муассасалари ўртасида ўзаро интеграцияни таъминлаган ҳолда ўн бир йиллик ўрта таълимнинг жорий этилишида намоён бўлмоқда.\nТаъкидлаш жоизки, якунланган ўқув йилида вилоятимиздаги 536 та мактабнинг 9-синфла¬рини жа¬ми 26326 нафар ўқувчи битирди. Уларнинг ота-оналарига вилоят халқ таълими бошқармаси томонидан янги 2017-2018 ўқув йилида ўғил-қизлар ўқишни 10-синфда давом эт¬тиришлари мумкинлиги билдирилган махсус таклифномалар юборилди. Ўр¬га¬нишлар натижасида маълум бўл¬дики, би¬тирув¬чиларнинг 17 минг 994 на¬фари ёхуд 68,4 фои¬зи айнан мактабларда таҳсил олиш истагида экан. Улар халқ таълими бош¬қармаси томонидан реестрдан ўтказилди.\n— Президентимиз раислигида шу йил 2 август куни халқ таълими соҳасидаги исло¬ҳотлар маса¬ла¬ларига бағишлаб ўтказилган ¬видеоселектор йи¬ғи¬лишида белгиланган вазифалар бу борадаги фао¬лиятимиз мезони бўляпти, — дейди вилоят халқ таълими бош¬қармаси методисти Олим Ҳафизов. — Муассасамиз ва унинг жойлардаги бўлимларида тузилган 212 та ишчи гуруҳи томонидан она-оталар билан мазкур йиғилишда кўтарилган масалалар бўйича суҳбат ўтказилди.\nДарвоқе, таълим ўзбек, шунингдек, рус тилларида олиб бориладиган ўқув муассасалари ўқувчиларини 15 турдаги 10-синф дарсликлари билан таъминлаш кўзда тутилган. Бундан ташқари, вилоятдаги барча мактабларга янги ўқув йилидан жами 33604 нафар бола 1-синфга қабул қилинади. Уларга "Президент совғаси" сифатида 12 номдаги ўқув қуроллари солинган мактаб сумкалари етказилмоқда.


Шахзода ва Асланга ютуқлар тилаймиз! » PopCorn.uz - Шоу Бизнес олами хақиқати\nШахзода ва Асланга ютуқлар тилаймиз!\nСана: 19.04.2014 2186 қайноқ\nХозирги кунда ҳаммага маълумки, фақат интернет ёрдамида қўшиқларни оммалашишига объектив баҳо берилмокда. Қўшиқлар машҳурликнинг қай поғонасида эканини, тинглаш, юклаб олиш даражасини ана шу интернет орқали объектив хисоби олиб борилади.\nРоссияда хам миллионлаб муҳлисларга эга бўлган машҳур www.primemusic.ru портали ҳозирги кунда қўшиқлар рейтингининг барометри хисобланади. Чунки унинг кўрсаткичлари бўйича ўринлар хаққоний равишда аниқланади. Шуни ҳам алоҳида таъкидлаб ўтиш керакки, ушбу порталнинг рейтинг кўрсаткичлари Россиянинг шоу-бизнес вакиллари томонидан тан олинади. Ушбу сайт орқали, дунё шоу бизнеси янгиликларидан, шунингдек, Шакира, Женифер Лопез, Григорий Лепс, Дима Билан, Вера Брежнева, Эминем, Нюша, Араш ва бошқа кўпгина жаҳон юлдузларининг ижодидан баҳраманд бўлишингиз мумкин. Ҳар бир ижодкорга холисона баҳо берилади ва уларнинг қўшиқлари муносиб ўринларга эга бўлади.\nДунё бўйлаб шуҳрат қозонган юлдузлар қаторида эстрадамизнинг таниқли хонандаси Шаҳзодани кўриб, яна бир карра бошимиз кўкка етди. Бор йўғи бир ҳафта аввал “Лучшие новинки недели” (Ҳафтанинг янг яхши янгилиги) саҳифасидан жой олган Аслан ва Шаҳзоданинг “Отпусти” деб номланган таронаси, бугунга келиб “Музыка 2014 – лучшие песни” (Мусиқа 2014 – энг яхши қўшиқлар) Топ 50 нинг 7-ўрнини эгаллаб турибди. Демак, ахолининг шу кунларда севиб эшитаётган қўшиқларининг 10 талиги ичига кирган. Албатта, бу ижодкорлар меҳнати ва истеъдодининг самарасидир. Шаҳзоданинг галдаги ютуғи ҳам қалбимизга фаҳр туйғусини бағишлайди.\nАслан ва Шаҳзода ижросидаги “Отпусти” деб номланган тарона “Ўзбегим таронаси” радиосининг “Премьера” саҳифасида ҳам муҳлисларга тақдим этилган эди. Шаҳзода ва Асланга ютуқлар тилаб коламиз.\nTina5 20 4 2014 12:34\nudachiii Shahzoda pesnya otpusti vashe supeer obojaem vas\nShirina 21 4 2014 10:20\nҲар бир ижодкорга холисона баҳо берилади ва уларнинг қўшиқлари муносиб ўринларга эга бўлади.\nMana shu gapga chunmadimdeee voshim qatta kim qanaqa baxolanadi?\nEhson 21 4 2014 11:33\nMalades Shahzoda bundanda mashhur bolib yurin biz sizni sevamiz va hurmat qilamiz.\nDavron 22 4 2014 10:14\nDunyo hit paradi digani bizani uzbek yulduzlani butun jahon eshitvotti diganiku.\nShavkat 22 4 2014 10:32\nVoy yoge gap yogku man lekin shokdaman chto bizani dunyohit paradlariyam tan ovotganidan))))))))\nAnjella 22 4 2014 11:10\nLyublyu Shahzodu ana takaya milashka prosta net slov)))\nUlugbek 22 4 2014 13:55\nШахзодага омад тилайман бахтли булиб юринг.


МИБ прокуратурани ҳам алдайдими? Ёхуд ижроси...\nМажбурий ижро бюроси (МИБ) томонидан ўтказиладиган матбуот анжуманларида амалга оширилган ижро ишларига доир катта-катта рақамлар «баланд пардаларда» тилга олинади, дея ёзади журналист Нурулло Нўъмонов. Ваъда вафоси билан гўзал бўлганидек, суд қарорининг кучи – ижрода! Бажарилмаган суд ҳужжатининг эса «макулатура»дан фарқи йўқ.\n...Баён этилган ҳолат андижонлик Дилшод Солижоновнинг МИБ билан боғлиқ «саргузаштлари» олдида ҳолва экан. Салкам тўрт йил аввал Жаҳонгир Турсунов деган йигит «Матиз» автоуловида Андижон шаҳрида йўлнинг қарама-қарши қисмига чиқиб, ўз йўналиши бўйича ҳаракатланиб келаётган «Нексия» билан тўқнашиб кетади. Оқибатда ҳар икки машинага каттагина зарар етади. «Нексия» Дилшод Солижоновга тегишли эди. Хуллас, етти ёт бегонанинг айби билан автомобилини ўз ҳисобидан 25 миллион сўмга таъмирлатган Солижонов ҳуқуқбузар Жаҳонгир Турсуновни судга беради. Избоскан тумани маъмурий суди 2017 йил 6 ноябрь куни жабрланувчи фойдасига 25 миллион 162 минг сўм ундириш тўғрисида қарор қабул қилади. Орадан ўн кун ўтгач, ижро варақа Мажбурий ижро бюроси Андижон шаҳри бўлимига юборилган.\nсуд МИБ прокуратура Избоскан Андижон вилояти Нурулло Нўъмонов


Эстония президентининг собиқ рафиқаси ажралгандан сўнг ишсизлик тўловисиз қолди\n11:40 / 09.06.2015\nЭстония президентининг собиқ рафиқаси Эвелин Ильвес ажралгандан сўнг ишсизлик тўловисиз қолди, деб хабар беради Delfi нашри.\nЭслатиб ўтамиз, мамлакат раҳбари жорий йилнинг 30 апрель куни ажрашган эди. Аниқланишича, шундан сўнг Эстония президенти девонхонаси ишсизликни суғурталаш тўловларини киритмай қўйган, бу эса ўз навбатида ишсизлик тўловларининг аёлга етиб келмаслигига сабаб бўлган.\nЭвелин Ильвес 9 йил давомида Эстониянинг биринчи рақамли хоними бўлди. Президентнинг рафиқаси мақомида унга котиб, хизмат машинаси ва айрим харажатларнинг президент маошининг (ойига 5 298 евро) 30 фоизи миқдоридаги тўловлари тақдим этилган эди.


Асл тозалаш: бир аёл стулни 9-қаватдан ташлади\nТошкент: бир аёл “креслони” 9-қаватдан ташлади\n13 Sentabr 17:00 Ҳодисалар\nбалкон кресло ролик ташлаб юбориш\nТошкент шаҳар Ички ишлар бошқармаси хабарига кўра, улар ижтимоий тармоқларда эълон қилинган материал бўйича текширув ўтказган. Интернетда тарқалган видеода аёл қандай қилиб “кресло”дан кўп қаватли уйнинг очиқ балконидан улоқтиргани тасвирланган.\nПойтахт матбуот хизмати тергов тафсилотларини маълум қилди.\nМаълум бўлишича, илгари судланган, маст бўлган 38 ёшли Дурдона А. уйдаги нарсаларни тартибга солишга қарор қилган. 9 сентябр куни, тахминан 13:30 да, бир аёл Яшнобод тумани, Корасув кўчасидаги уйининг очиқ балконидан эски стулни улоқтириб ташлаган.\nШантажчи киши аёлдан 64 миллион сўмдан ортиқ пул талаб қилган\nПрофилактика инспектори Дурдона А. узоқ вақтдан буён стулдан қутулмоқчи бўлганини, лекин уни кириш жойидан ўтказишга дангаса эканлигини тушунтирди. Аёл қилган ишидан пушаймон бўлганини айтди. Яхшиямки, тўққизинчи қаватдан “кресло” қулаши оқибатида ҳеч ким жабрланмаган.\nДИИБ маълумотларига кўра, А.Дурдонага нисбатан Ўзбекистон Республикаси Маъмурий жавобгарлик тўғрисидаги кодексининг 183-моддаси (майда безорилик) бўйича протокол тузилган. Тўпланган материаллар Яшнобод туман судига топширилди.\n“Асакабанк” ходимлари 503 минг долларни ўғирлаб кетишган\nТошкент: интим хизмат кўрсатадигон спа-салон топилди


Футбол буйича жахон чемпионлари. Россиянинг футбол бўйича жаҳон чемпионатига қанчалик тайёр бўлгани маълум қилинди\nГлавнаяФутболФутбол буйича жахон чемпионлари\nЖаҳон чемпионлари энди “Локомотив” либосида ҳаракат қилишади. Футбол буйича жахон чемпионлари\nЖаҳон чемпионатининг барча ғолиблари ФОТО / CHAMPIONAT.asia\nСайтимиз ўқувчиларига жаҳон чемпионатининг барча ғолибларини суратларда тақдим этамиз.\nУругвай терма жамоаси 2 маротаба 1930 ва 1950 йили бош совринни қўлга киритган. 1930 йилги мундиалнинг финал босқичида Уругвай терма жамоаси Аргентина терма жамоасига қарши баҳс олиб борган ва 4:2 ҳисобида Уругвай терма жамоаси ғалаба қозонган.\n1934 йилги жаҳон чемпионатида Италия терма жамоаси йиналда Чехословакия терма жамоасини кичик 2:1 ҳисобида мағлубиятга учратган ва илк илк бор "Олтин мабуда"ни қўлга киритган.\n1954 йилги жаҳон чемпионати Швеция давлатида бўлиб ўтган. Ушбу мундиалнинг финал босқичида Германия терма жамоаси мундиал мехбонини йирик 5:2 ҳисобида мағлубиятга учратган ва бош совринни қўлга киритган.\nБразилия терма жамоаси илк бор 1958 йили жаҳон чемпионни номига сазовор бўлган. Ушбу мундиалнинг финал босқичида "пентакампеонлар" Чехословакия терма жамоасини 3:1 ҳисобида мағлубиятга учратган ва жаҳон чемпиони деган номга сазовор бўлган.\n1966 йилги жаҳон чемпионатида Англия терма жамоаси бош совринни қўлга киритган. Англияликлар мундиалнинг финал босқичида Германия терма жамоасини 4:2 ҳисобида мағлубиятга учратган ва жаҳон чемпиони номига сазовор бўлган.\nАргентина терма жамоаси 1978 йилги мундиалда Голландия терма жамоасига қарши кураш олиб борган ва 3:1 ҳисобида "учар голландлар"ни мағлубиятга учратиб мусобақанинг бош совринини қўлга киритган.\nФутбол бўйича жаҳон чемпионатининг 1998 йилги мусобақасига Франция терма жамоаси мезбонлик қилиш ҳуқуқини қўлга киритган. Ушбу мусобақанинг финал босқичида Франция терма жамоаси Бразилия терма жамоасига тўқнаш келган ва рақибларини йирик 3:0 ҳисобида мағлубиятга учратган.\nИспания терма жамоаси 2010 йили ЖАРда бўлиб ўтган мусобақада илк бор жаҳон чемпиони деган номга сазовор бўлган. Мундиалнинг финал босқичида "Қизил фурия" Голландия терма жамоасига қарши баҳс олиб борган. 2010 йилги жаҳон чемпионатининг Финал босқичи жуда ҳам кескин курашлар ва эхтиросларга бой тарзда бўлиб ўтган. Ушбу учрашувни ҳеч ким ёдидан чиқармаса керак. 90 дақиқа давомида дарвозалар дахлсизлиги сақланиб қолган ва учрашувни бошқариб борган Ховард Уэбб жамоаларни ярим соатлик қўшимча таймларга таклиф қилган. Баҳснинг 116 дақиқасида Испания терма жамоаси футболчиси Андрес Иньеста рақиб дарвозасини ишғол қилган ва Испания терма жамоаси тарихда илк бор жаҳон чемпиони деган номга сазовор бўлган.\nКИМ НЕЧА МАРОТАБА ЧЕМПИОН БЎЛГАН?\nБРАЗИЛИЯ - 5ГЕРМАНИЯ - 4ИТАЛИЯ - 4УРУГВАЙ - 2АРГЕНТИНА - 2АНГЛИЯ - 1ФРАНЦИЯ - 1ИСПАНИЯ - 1\nРоссиянинг футбол бўйича жаҳон чемпионатига қанчалик тайёр бўлгани маълум қилинди\nРоссияда футбол бўйича 2018 йилда бўлиб ўтадиган жаҳон чемпионати иншоотларининг аксарияти йил охирига қадар битказилиши кутилмоқда. Бу ҳақида Россия Федерацияси бош вазири ўринбосари Виталий Муткога асосланиб, Russian Today телеканали хабар бермоқда.\nБош вазири ўринбосарининг айтишича, мусобақани ўтказиш учун 180 та махсус иншоот қурилиши режалаштирилган бўлиб, ҳозирга қадар қурилиш ишларининг 80 фоизи ниҳоясига етган. Жаҳон чемпионати ўйинлари Россиянинг 11 та шаҳридаги 12 та стадионда ўтказилади. Яқинда ўтказилган Конфедерациялар кубоги баҳсларига Қозон, Санкт-Петербург, Сочи ва Москва шаҳарлари мезбонлик қилган.\nБулардан ташқари, Екатеринбург, Ростов-Дон, Волгоград, Самара, Нижний Новгород, Саранск ва Калининград шаҳарларида ҳам жаҳон чемпионати учрашувлари ўтказилиши кўзда тутилган. Фақатгина пойтахт Москва шаҳрида иккита ўйингоҳ – Лужники ва Открытие Арена стадионлари баҳсларга мезбонлик қилади.\n«Жаҳон чемпионатига қандай тайёргарлик кўрилаётганини ҳамма кўриб турибди. Катта ҳажмдаги ишлар амалга оширилмоқда. Шаҳарлар янги қиёфага кирмоқда, ҳудудларга жаҳон чемпионатидан улкан мерос қолади: аэропортлар,йўллар, инфратузилма, меҳмонхоналар, стадионлар ва машғулот майдонлари бўлади», – деб айтган Мутко журналистлар билан суҳбатда.\nБош вазир ўринбосари иншоотларнинг аксариятини йил охиригача битказишга ваъда берган. Аввалроқ Самара шаҳридаги Самара Арена стадиони қурилиши режадан бир ой ортда қолаётгани ҳақида хабарлар тарқалган эди. Аммо сешанба куни маҳаллий ташкилий қўмита вакили Алексей Сорокин 45 минг ўринли стадион қурилиши янги йилга қадар тугатилишини маълум қилган.\nЭслатиб ўтамиз, келаси йилнинг 14 июньдан 15 июльигача Россия футбол бўйича жаҳон чемпионатига мезбонлик қилади. Ҳозирча мусобақада иштирок этадиган 32 жамоадан 8 тасининг номи аниқ бўлди. Ўзбекистон терма жамоаси кеча саралаш босқичининг сўнгги турида Жанубий Корея термаси билан 0-0 ҳисобида дуранг ўйнади.\nГуруҳдан Эрон ва Жанубий Корея жамоалари тўғридан-тўғри йўлланмани қўлга киритган бўлса, учинчи ўринни олган Сурия терма жамоаси ўтиш ўйинида Австралияга қарши ўйнайди. Сурия билан бир хил очко жамғарган Ўзбекистон терма жамоаси эса тўртинчи ўринни эгаллади ва жаҳон чемпионатида қатнашиш имкониятини қўлдан бой берди.\n2002 йилги Жаҳон Чемпионлари ҳозир қаерда? / CHAMPIONAT.asia\nРоберто Карлос 44 ёшида набирали бўлган бўлса, Роналдиньо ҳозирда мини-футболда фаолиятини давом эттирмоқда. Бугунги мавзумиз айнан улар ҳақида.\n2002 йилги мундиаль Япония ва Жанубий Корея яшил майдонларида ўтгани ҳеч кимга сир эмас. Деярли икки йил “кетмони чинакамига учмаётган” Роналдо айнан шу мусобақада барчани ёқа тишлашга мажбур қилди. Миллионлаб мухлислар Феномен ва жамоадошларининг ўйинидан чинакамига завқ олишди. “Сўйлоқ тиш” эса 8 гол билан Бразилия термасини ҳозирча сўнгги йирик ғалабага етаклаб борди ва чемпионат 7 ўйинининг ҳаммасида зафар қучди. Бразилия гуруҳ босқичида Туркия, Коста-Рика ва Хитой устидан ғалаба қозонди. Плей-оффнинг дастлабки босқичида Белгиядан омад юз ўгирди. Кейин эса Англия ҳам турнирдан чиқариб юборилди ва Роналдиньо Сименнинг дарвозасига ўша машхур голни уришга муваффақ бўлди. Ярим финал ва финалда Роналдо ўзига хослиги билан бошқалардан яққол ажралиб турди: аввалига у турклар дарвозасига “оёқ учида” гол киритди. Финалда эса ҳал қилувчи жангдан олдин Жаҳон Кубогида энг яхши футболчи деб эътироф этилган Оливер Кан дарвозасини икки марта ишғол қилишга муваффақ бўлди.\nМаркос, 44 ёш. ЖЧ-2002да = 7 ўйин, 4та гол ўтказиб юборган.Бразилия термасининг посбони 2002 йилда “пентакампеон” унвонига сазовор бўлган. 38 йиллик фаолиятининг 20 йилини биргина “Палмейрас” футбол клубида ўтган. Қўлқопларини “михга илгач”, қахрамонимиз “яшил-оқлар” элчисига айланди, ҳамда “Сан Маркос” автобиографик филми суратга олиш жараёнида иштирок этди.\nДида, 44 ёш. ЖЧ-2002да = 0 ўйин.2002 йилги турнирда асосий таркиб учун рақобатни Маркосга ютказган бўлса-да, Европада ажойиб фаолият даврини бошлашга муваффақ бўлди, яъни “Милан”нинг ажралмас бўлагига айланди. У бу жамоа билан бир қанча ютуқларга эришди, жумладан икки маротаба Чемпионлар Кубогида зафар қучди. Ўша кўпчиликнинг хотирасида қолган “Буюк Милан”нинг асосий посбони айнан Дида эди. Бундан икки йил аввал эса ўз фаолиятига нуқта қўйди ва мураббий бўлишга қарор қилди. Бир қанча вақт Хитой клуби “Шэньчжэнь” мураббийи Кларенс Зедорфнинг ёрдамчиси бўлиб ишлади. Ҳозирда эса Жанлуижжи Доннарумма келажакда энг кучли дарвозабон бўлишига ишонч билдиргани ҳолда, “Милан” бош мураббийи бўлиш ҳақида орзу қилмоқда.\nРожерио Сени, 44 ёш. ЖЧ-2002 = 0 ўйин.“Сан-Паулу”нинг афсонавий дарвозабони ва 100дан ортиқ голлар муаллифи 2015 йил декабрь ойида фаолиятини тугатгани ҳақида хабар берган эди. Шу йилнинг бошида эса Рожерио “Сан-Паулу”нинг бош мураббийи бўлди ва у ерда бор йўғи ярим йил ишлади. Июль бошида, “Фламенго” билан бўлган баҳсда 0:2 ҳисобидаги мағлубиятдан сўнг истеъфога чиқарилди.\nКафу, 47 ёш. ЖЧ-2002да = 7 ўйин.Бразилия терма жамоаси ҳимоячиси ҳамон диққат марказимизда. Бунга сабаб, шу йилнинг март ойида “Конфедерациялар Кубогига қадар 100 кун” тадбирида иштирок этди. Бразилиялик 8 март халқаро хотин-қизлар кунида кўча бўйлаб барча аёлларга гуллар совға қилди ва Россия термаси номига мақтовларни аямади.\nРоке Жуниор, 41 ёш. ЖЧ-2002да = 6та ўйин.ЖЧ-2014да Бразилия терма жамоасининг техник кузатувчиси бўлиб ишлади. Бироқ, асосан мураббийлик амбицияларини ҳаётга тадбиқ қилиш билан шуғулланди. 6та ўйин клубда раҳбарликни ушлаб турди, бироздан кейин эса “Лацио”га ишга қабул қилинди. Шу йилнинг мартидан-июнигача Бразилиянинг “Итуано” клубига раҳбарлик қила бошлади.\nЛусио, 39 ёш. ЖЧ-2002да = 7 ўйин.Мувафақиятли мундиалдан сўнг “Бавария” ва “Интер” учун “тер тўкди”. Яқин кунгача эса ҳинд клуби “Гоа”да фаолият юритар эди. Шундай бўлишига қарамай, расман кетиши ҳақида эълон қилгани йўқ.Эдмилсон, 41 ёш. ЖЧ-2002да = 6та ўйин, 1та гол.“Коста-Рика” дарвозасига урилган ажойиб гол муаллифи мувафаққиятли тадбиркор бўлди ва ҳозирда Бразилия футбол Конфедерациясида ишламоқда. У ерда ислоҳотлар қўмитасига раҳбарлик қилади.\nРоберто Карлос. 44 ёш. ЖЧ-2002да = 6та ўйин, 1та гол.Туркия, Қатар ва Ҳиндистон клубларида мураббий бўлиб ишлашга улгурди. Шунингдек, у “Реал”нинг элчиси ҳисобланади. Куни кеча эса набирали бўлди. Шу муносабат билан уни яна бир бор муборакбод этамиз!\nБеллети, 41 ёш. ЖЧ-2002да = 1та ўйин.2011 йилда доимий жароҳатланишлардан чарчаб, фаолиятига нуқта қўйди. Бир йил аввал эса “Коритиба” футбол клуби раҳбари этиб тайинланди.\nАндерсон Полга, 39 ёш. ЖЧ-2002да = 2та ўйин.Лиссабон “Спортинг”ида 9 йил ишлаб, фаолияти сўнгида “Коринтианс” билан Либертадорес Кубогини ютиш учун Бразилияга қайтди. Ҳозирда собиқ футболчи ширин ҳаёт кечирмоқда: телевидениедан таклифлар олиш, турли хил тадбирларда қатнашиш ва мини-футболда ҳам иштирок этиб туриш билан банд.\nЖуниор, 44 ёш. ЖЧ-2002да = 1та ўйин, 1та гол.Жуниор 2010 йилга қадар футбол ўйнаган бўлса, ундан сўнг ўзини янги соҳада синаб кўришга қарор қилди ва ресторатор бўлди. Ҳақиқатдан ҳам, ҳозирги кунда жонажон Баия штатида раҳбарлик лавозимини эгаллаб турибди.\nЖилберто Силва, 39 ёш. ЖЧ-2002да = 7та ўйин.Бир неча йил аввал футбол фаолиятини якунлагач, оиласи билан кичик ферма очиб, ўша ерда яшаши ҳақида айтиб ўтган эди. Аммо, Жилберто “Панатинаикос”нинг спорт раҳбари этиб сайланди. Апрель ойида эса ФИФАнинг бош маркази очилишида иштирок этиш учун Россияга келди.\nРивалдо, 45 ёш. ЖЧ-2002да = 7та ўйин, 5та гол.Футбол кўп вақтгача Ривалдони кўйиб юбормади. У футболдан бир неча бор кетиб, яна қайтиб келди. Маълум муддат “Бунёдкор”да ҳам ўйнади. 43 ёшигача “Можи-Мирин”да (мулла-жиринг эмас) тўп тепди ва кейинчалик клуб президенти бўлди.\nРикардиньо, 41 ёш. ЖЧ-2002да = 3та ўйин.2012 йилдан бери бош мураббий бўлиб ишлаб келмоқда Асосан қуйи дивизиондаги бир неча Бразилия командаларини алмаштиришга улгирди.\nРоналдиньо, 37 ёш. ЖЧ-2002да = 5та ўйин, 2та гол.Бугунги кунда Каталониянинг “Барселона” клуби элчиси ҳисобланади. Ҳиндистонда мини-футболни қойилмақом қилиб ўйнайди, хаттоки бу кетишда билан Бразилия футзал терма жамоасида ҳам ўйнаши мумкин. Ҳозирда рекламаларда суратга тушмоқда.\nКлеберсон, 38 ёш. ЖЧ-2002да = 5та ўйин.У яқин кунларгача, гарчи МЛСда бўлмаса хам, АКШда футбол ўйнаб келарди. Унинг сўнгги жамоаси — Флориданинг “Форт-Лодердейл Страйкерс” клуби. Вампета, 43 ёш. ЖЧ-2002да = 1та ўйин.Сан-Паулу штатида депутатликка ўз номзодини қўйган. Бразилиянинг “Гремио Осаско” тўртинчи дивизионида оз вақт мураббийлик билан шуғулланган ва кейинчалик клуб президенти этиб тайинланган.\nЖуниньо Паулиста, 44 ёш. ЖЧ-2002да = 5 ўйин.Футболчилик фаолиятини якунлагач, “Итуано” жамоасида ишлагани маълум.\nКака, 35 ёш. ЖЧ-2002да = 1 ўйин.Ўшанда футболчи ҳали ёш эди. Каканинг олтин даври кейинроқ бошланди, у “Милан”, “Реал” таркибида тўп тепганда. Бу вақт ичида ярим ҳимоячи “Олтин тўп” соҳибига айланди. Куни-кеча МЛС вакили “Орландо Сити” таркибида фаолиятидаги сўнгги ўйинни ўтказди. Бу ҳақида футболчи аввалроқ ўз интервьюсида айтиб ўтганди.\nРоналдо, 41 ёш. ЖЧ-2002да = 7 ўйин, 8та гол.2002 йил ёзида миллионлаб болакайлар соч турмакларини ҳудди Роналдоки каби қилиб олишлари шунчаки рўй бермади. Фаолиятини якунлагандан сўнг, Феномен, ўзбекчасига айтганда, ўзини бироз “қўйиб юборди”. Бразилиядаги ташкилий қўмита раиси вазифасини бажарди, кейинроқ ўзининг агентлик бюросини очди, пойгаларда қатнашадиган клуб ва футбол жамоасининг акцияларини сотиб олди. Яқиндагина, мабодо “Реал”га у керак бўлса, спорт формасини тиклашини ва майдонга қайтишга тайёрлигини билдирди.\nДенилсон, 40 ёш. ЖЧ-2002да = 5 ўйин.Футбол учрашувларини шарҳлаб туради, эксперт сифатида ТВ ва радиода мунтазам равишда эфирга чиқмоқда.\nЭдилсон, 46 ёш. ЖЧ-2002 = 4 ўйин.Жаҳон Чемпионатидаги ғалабадан сўнг, қатор жамоалар шарафини ҳимоя қилган, 2010 йилда эса фаолиятини якунлаганди. Аммо орадан олти йил ўтиб, футболни соғинди чоғи, бразилиянинг “Тобоан” жамоасида ўйнай бошлади.\nЛуизао, 41 ёш. ЖЧ-2002да = 2 ўйин.Агентлик бизнесига кириб кетган футболчи, Жорже Мендеш империяси таркибига қўшилган. Луизао машҳур Мендешнинг Бразилиядаги вакили сифатида фаолият олиб бормоқда.\nЛуис Фелипе Сколари, 68 ёш.Мундиалдаги ғалабадан икки йил ўтиб, ўзига хос натижага эришиши мумкин эди. Сколари 2004 йил Европа Чемпионатида Португалияни чемпионликка олиб боришга яқин эди. 4 йил ичида аввалига Лотин Америкаси жамоаси билан ЖЧда ғалаба, кейин эса Европа чемпионлиги. Аммо бунга юнонлар қаршилик қилишди. Лондоннинг “Челси” клубида ишлади. Ўзбекистонга келиб, бир муддат Тошкентнинг “Бунёдкор” жамоаси бош мураббийи лавозимида ҳам фаолият олиб борган. Бразилия термасига қайтиш ачинарли якун топди, ўз уйидаги Жаҳон Чемпионати ярим финалида Германиядан 1:7 ҳисобида учралган мағлубиятни футбол жамоатчилиги узоқ вақт эслаб юриши аниқ. Айни пайтда Хитойнинг “Гуанчжоу Эвергранд” клубини бошқармоқда.\nХориж сайтларидан Нозима Зарипова таржима қилди\nЖаҳон чемпионлари энди “Локомотив” либосида ҳаракат қилишади / CHAMPIONAT.asia\nБуни ушбу терма жамоа қайд этаётган натижалар ҳам кўрсатиб турибди.\n– Ўзбекистонлик заиф эшитувчилар жамоаси бутун жаҳонда ўз обрўсига эга. Ушбу жамоа ҳамиша ўзи қатнашадиган мусобақаларда юқори ўринларни банд этади. Биз бундай ажойиб жамоанинг клубимиз номидан шаҳар ҳаваскорлар лигасида иштирок этаётганидан мамнунмиз. Ушбу жамоага қандай ёрдам зарур бўлса, уни кўрсатишга доим тайёрмиз, – деди Тўлабек Акрамов.\nКўнгли ярим Жаҳон чемпионлари / CHAMPIONAT.asia\nБугун Россия пойтахти Москва шаҳрида Меҳрибонлик уйларида тарбияланаётган болалар ўртасидаги Жаҳон чемпионати финал учрашуви бўлиб ўтди. Унда дунёнинг турли чеккаларидан ўнлаб терма жамоалар иштирок этишди. Ҳа, футболчиларнинг барчаси етим болалар ва қизлар эди. Ўзбекистон терма жамоаси ўз тарихида илк бор мана шу мусобақада иштирок этди.\nТерма жамоамиз мураббийи Жамшид Асадов бир неча ой олдин тарихда илк бор Ўзбекистон ҳам мана шу Жаҳон чемпионатида иштирок этиши мумкин яқин вақт ичида барчаси аниқ бўлади деб менга мурожаат қилганди. Ўшанда ич-ичимдан севингандим. Ўзбекистон терма жамоаси Жаҳон миқиёсидаги яна бир нуфузли чемпионатда иштирок этишининг ўзидан қувонгандим.\nМана бугун ўша жамоа Жаҳон чемпиони бўлди! Дунёда ҳозир мана шу йигитлар тенгсиз! Лекин уларнинг кўнгли ярим. Ҳар бир она боласини 9 ой ўз қорнида кўтариб юради ва минг азобда фарзандини дунёга келтиради. Лекин қандай қилиб ўз боласини ташлаб кетишга журъат қила олар экан? Мана шу болалар Меҳрибонлик уйида тарбияланиш билан бирга футбол билан шуғулланишга ва ўз юрти шарафини жаҳон миқиёсидаги мусобақада муносиб ҳимоя қилишга куч топа олишгани ҳақиқий жасорат эмасми? Финалда ўзини ҳам аямай гол уриб оёғини жароҳатлаб олган терма жамоамиз аъзосини кўрдингизми? Мана шу ҳақиқий ватанпарварлик бўлади. Мусобақада иштирок этган барча-барчани бугунги тарихий ғалаба билан табриклаймиз.\nТашкилотчилар беъжизга мусобақага "Келажак сенга боғлиқ" ("Будущее зависит от тебя") деб ном қўйишмаган. Мана шу болакайлар келажакда шундай инсон бўлиб етишишсин-ки, уларни дунёга келтирган лекин турли сабаблар билан "детдом"га ташлаб кетган ота ва оналар пушаймон бўлсин.\nЖаҳон чемпионатига бориб ўйинлардан олдин қўлларини дуога очиб, Ўзбекистон мадҳиясини баралла куйлаган, барча рақибларни енгиб байроғимизни баланд кўтарган укаларимиз билан бутун халқимиз фахрланади! Мени хурсанд қилган жиҳат йигитларимиз финал учрашувида ғолиб бўлишганидан кўп ўтмай Ўзбекистон МОҚ президенти ҳамда ЎФА биринчи вице-президенти Умид Аҳмаджоновнин табриги чоп этилди. Демак, бу сафарги Жаҳон чемпионлари ҳам эътибордан четда қолишмайди.\nСарлавҳани нотўғри ёзганим учун узр сўрайман. Уларнинг кўнгли ярим эмас. Сабаби Ўзбекистон мамлакати уларнинг ҳақиқий ота-онаси! Бу давлатда ҳеч ким меҳр ва эътиборсиз қолиб кетмайди!\nфутбол буйича жахон чемпионати Смотреть видео\nФутбол U-23 Осиё чемпионати Узбекистон - Хитой.\nПрезентация, которая была представлена на голосовании за страну хозяйку Чемпионата Мира 2018 по футболу....\nЖеребьевка отборочного цикла чемпионата мира во всех зонах прошла в Константиновском дворце Санкт-Петербу...\nФутбол - Чемпионат 2018 Мира Узбекистан / Бахрейн.\nТЕЗКОР ХАБАР Telegram:https://telegram.me/afanditv ИНСТАГРАМ САХИФАМ: https://www.instagram.com/afanditv/ Бугунги дастурда: Меҳрибонлик...\nЖЧ 2018 Суровнома, ГТВ 2018 футбол буйича жахон чемпионати олдидан суровнома,Сугд вилояти Жаббор Расулов район...\nЭНГ СУНГГИ ЯНГИЛИКЛАРНИ УТКАЗИБ ЮБОРМАНГ!!! ОБУНА БУЛИНГ ВА БИЗНИ КУЗАТИШДА ДАВОМ ЭТИНГ.\nТошкентдан таниқли футбол шарҳловчиси Аброр Имомхўжаевнинг Би-би-си Ўзбек Хизмати билан суҳбатида айтишич...\nХитойда бўлиб ўтган футбол бўйича 23 ёшгача бўлган ёшлар ўртасида Осиё чемпионати ғолиблари – Ўзбекистон...\nZamin TV каналига обуна булинг : https://goo.gl/Gbkyx3 --Телеграмдаги каналимиз : http://t.me/futbolY24 * Футболнинг энг долзарб...\n2018 йил 14 июндан 15 июлгача Россияда жаҳон мухлислари томонидан интиқиб кутилаётган, FIFA шаъфелигидаги дунёни...\nАЗИЗЛАР ВКАНТАКТЕ ОЛАМИДА ТО'П5 ЛИК ОПРОСЫ УЧУН ОВОЗ БЕРМОКЧИ БО'ЛСАНГИЗ УШБУ ССЫЛКАГА БОСИНГ ➡ http://vk.com/uzboomt...\nСегодня, 27 января в китайском городе Чанчжоу состоялся финальный матч Чемпионата Азии U-23 между сборными...\nУзбекистан чемпионати бокс 2017. O'zbekiston chempionati boks 2017/\nTelegram:https://telegram.me/afanditv Бугунги дастурда: Хисоб буйича галаба козониб аслида маглуб булган франция Мухаммад...\nУзбекистан U23-Япония U23 6-5 обзор матча(пенальти). O'ZBEKISTON-YAPONIYA 6-5 O'YIN MULOHAZA. Final O'ZBEKISTON-YAPONIYA 6-5 O'YIN ...\nЗвезды футбола 2000 х\nВратари цска футбол погибшие\nФутбол в подольске расписание\nФутбол борнмут вест бромвич\nПерлы комментаторов по футболу\nОткуда взялось слово футбол\nКантерано в футболе это\nГде впервые появился футбол\nАвстрийский чемпионат по футболу\nГранд клуб испанского футбола


Яқин кунларда юртимизда ҳаво ҳарорати пасайиши кутилмоқда - 4 Июля 2014 - SMS SHERLAR, SMS TABRIKLAR, SMS SEVGI WWW.SHERLAR.UZ\nRoxNeosot, Bennytup, Danielsooft, effiquelf, Homspeesee, BtyCrike, Haituidill, Davidvub, Stevenshato, Weismwef, Berpelry\nГлавная » 2014 » Июль » 4 » Яқин кунларда юртимизда ҳаво ҳарорати пасайиши кутилмоқда\nЯқин кунларда юртимизда ҳаво ҳарорати пасайиши кутилмоқда\nЎзбекистон Республикаси Вазирлар Маҳкамаси гидрометеорология марказининг хабар беришича 2 июлдан 7 июлга қадар юртимизда қуйидаги ҳаво ҳарорати кузатилади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Ҳарорат кечаси 21-23 даража, кундузи 33-35 даражагача иссиқ бўлади. 5-7 июл кунлари кечаси 20-25, кундузи 34-39 даража иссиқ бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 15-20 даража, кундузи 30-35 даражагача иссиқ бўлади. 5-7 июл кунлари кечаси 20-25, кундузи 34-39 даража иссиқ бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Ҳарорат кечаси 21-23 даража, кундузи 33-35 даражагача иссиқ бўлади. 4 июл кунлари кечаси 20-25, кундузи 32-37, 5-7 июл кунлари кечқурун 22-27, кечаси 35-40 даража иссиқ бўлади.\nТошкент, Самарқанд, Жиззаҳ, Сирдарё вилоятлари\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 18-23 даража, кундузи 32-37 даражагача иссиқ бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 35-40 даражагача иссиқ бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 18-23 даража, 4-5 июл кунлари кундузи 30-35, 6-7 июл кунлари 32-37 даражагача иссиқ бўлади.\nРеспубликанинг тоғли ҳудудларида\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 18-23 даража, кундузи 20-25 даража иссиқ бўлади.\nКатегория: QIZIQARLI | Просмотров: 1669 | Добавил: SHAXZOD_M | Рейтинг: 0.0/0\n1 BeYaZ_GuLum (2014.07.05 18:57)


Инсон ҳуқуқлари доимий ҳимояда\nШўрчи дон маҳсулотлари АЖ\nМinora qurish ekspeditsiyasi АЖ\nС начала работы biznes-daily.uz 10 740 317\nГлавная "БИРЖА" Инсон ҳуқуқлари доимий ҳимояда\n25.09.2015 | Номер: №112(1979) | |\nМустақиллик йилларида жамиятимизнинг барча жабҳаларида олиб борилган кенг қамровли ислоҳотлар жараёнида инсон ҳуқуқ ва эркинликларини энг олий қадрият сифатида улуғлашга, унинг шаъни ва қадр-қимматини ҳурмат қилишга жиддий эътибор қаратилди. Бу саъй-ҳаракатларнинг ижобий самараси ўлароқ, Ўзбекистонда Мустақил давлатлар ҳамдўстлиги мамлакатлари орасида биринчилардан бўлиб, инсон ҳуқуқларига оид миллий институтлар ташкил этилди. Ҳозирга қадар фуқароларнинг шахсий, иқтисодий-ижтимоий, сиёсий ва маданий ҳуқуқларини ҳимоя қилишга йўналтирилган юзлаб қонунлар қабул қилинди. Уларнинг ижросини таъминлашга эса ҳуқуқни муҳофаза қилувчи бошқа идоралар сингари адлия органлари ҳам катта ҳисса қўшиб келаяпти.\nМасалан, Навоий вилояти адлия бошқармасига биргина жорий йилнинг дастлабки ярмида инсон ҳуқуқларига дахлдор 159 та мурожаат келиб тушди. Шундан 48 тасини меҳнат муносабатларига, 22 тасини ижтимоий муҳофаза масалаларига, 6 тасини ер можароларига, 5 тасини банк соҳасига, 2 тасини коммунал тўловларга, қолганларини бошқа муаммоларга тааллуқли шикоят-аризалар ташкил қилди. Уларнинг барчаси тегишли тартибда ўрганиб чиқилиб, аксарияти қаноатлантирилди. Мана, айрим мисоллар.\nНавбаҳорлик З.Аббосовнинг туман ичимлик сув таъминоти бўлимидан иш ҳақларини ололмаётганидан норози бўлиб ёзган шикояти батафсил таҳлил қилинганида, унинг даъвоси ўринли эканлиги аниқланди. Шунга кўра, бошқармамиз жавобгар томонга тақдимнома киритди. Пировардида аризачига 1,8 миллион сўм миқдоридаги иш ҳақи ундириб берилди.\nНавоий шаҳрида истиқомат қилувчи И.Каримова “Қишлоқ қурилиш инвест” МЧЖ ИКнинг вилоят филиали намунавий лойиҳа асосида бунёд этилаётган тураржой қурилишини муддатида тугатмаётгани ҳақида шикоят қилган эди. Ишга бошқармамиз аралашгач, қурилиш ишлари тез орада ниҳоясига етказилиб, уй фойдаланишга топширилди.\nДарвоқе, ходимларимиз фуқароларнинг бузилган ҳуқуқларини суд тартибида тиклаш борасида ҳам етарли тажриба тўплашган. Айтайлик, ҳисобот даврида бизнинг бўлимимиз томонидан фуқаролик ишлари бўйича судларга айни масалалар юзасидан умумий даъво қиймати салкам 205 миллион 484 минг сўмлик 154 та ариза киритилди. Судлар уларнинг барчасини қаноатлантириш юзасидан буйруқ ва ҳал қилув қарорлари чиқарди. Чунончи, фуқаролик ишлари бўйича Кармана туманлараро суди буйруғига кўра, вилоят агрокимё станцияси ҳисобидан Навоий шаҳрида яшовчи А.Хўжаев фойдасига 894 минг 409 сўмлик, карманалик Д.Атоуллаевага 2 миллион 351 минг 600 сўмлик тўланмай қолинган иш ҳақлари ундириб берилди. Вилоят “Пилла” масъулияти чекланган жамиятидан 3 миллион 472 минг 151 сўмлик ойлик маошларини ололмаган С.Файзиевнинг аризаси ҳам шу тахлитда ижобий якун топди.\nИш режасига мувофиқ, ходимларимиз Навоий шаҳар ҳокимлигининг уй-жой ва ётоқхоналардан фойдаланиш бошқармасида 2014 йил ҳамда 2015 йилнинг олти ойи мобайнида юридик ва жисмоний шахсларнинг мурожаатлар билан ишлашнинг аҳволини ва Меҳнат кодекси талабларига риоя этилишини ўрганиб чиқишди. Натижада бошқарма мурожаатларни кўриб чиқишда 308 марта, меҳнат қонунчилиги бўйича эса 199 марта қонун бузилишига йўл қўйгани маълум бўлди. Шу асосда киритилган тақдимномага биноан 4 нафар мансабдор шахсга интизомий жазо чоралари қўлланилди. Меҳнат ва аҳолини ижтимоий муҳофаза қилиш бошқармаси ва унинг тизимига кирувчи Конимех, Нурота, Хатирчи, Қизилтепа, Навбаҳор туманлари бандликка кўмаклашиш ва аҳолини ижтимоий муҳофаза қилиш марказларида айни йўналишда ўтказилган ўрганишлар жараёнида жами 455 марта амалдаги тартиб-қоидаларга риоя қилинмангани маълум бўлди. Ушбу ҳолатлар бўйича марказларга 5 та тақдимнома юборилгач, 20 нафар мансабдор шахс интизомий жазога тортилди. Бюджетдан ташқари пенсия жамғармасининг вилоят бошқармаси, Навоий шаҳри, Кармана, Навбаҳор, Конимех, Қизилтепа тумани бўлимларидаги таҳлиллар асносида аниқланган 240 та қонунбузарлик эса 25 нафар мансабдор шахснинг интизомий жазо олишига асос бўлди.\nЯхлит ҳолда олганда, ҳисобот даврида ўтказилган ўрганишлар вилоятдаги ташкилот-корхоналар томонидан 1985 марта қонун бузилганини кўрсатди. Уларни бартараф этиш юзасидан 25 та тақдимнома, 58 та огоҳнома, 12 та маъмурий таклиф ва 1 та жиноий таклиф киритилди. Шу асосда 75 нафар ходимга нисбатан интизомий, 12 нафар мансабдор шахсга нисбатан маъмурий жазо чоралари кўрилди.\nБошқармамиз ходимлари фуқароларнинг ҳақ-ҳуқуқлари ва қонуний манфаатларини ҳимоя қилиш ишларини изчил равишда давом эттиришмоқда.\nНавоий вилояти адлия бошқармасининг бўлим бошлиғи.


Қийноқлар учун ҳам жавоб бериш керак бўлади\n17 май 2021, Тошкент вақти: 19:05\nБМТнинг қийноқларга қарши қўмитасида ўтаётган тингловларнинг 12 ноябрь кунги мажлисида Тошкент ҳукуматининг юқори даражали расмийлари халқаро ташкилотлар вакиллари саволларига жавоб қайтарди.\nҚийноқларга қарши қўмита эълон қилган ахборотга кўра, Ўзбекистон ҳукуматининг қўмитага тақдим этган учинчи ҳисоботи муҳокамаси бошланган жума куни Тошкент расмийлари саволлар ëмғири остида қолган.\nҲисоботни тақдим этган Ўзбекистон адлия вазири ўринбосари Эсонмурод Каниязов, шунингдек, Ички ишлар вазирлиги, Бош прокуратура, Инсон ҳуқуқлари миллий маркази вакилларидан таркиб топган расмий делегация аъзолари бу саволларга жавоб қайтаришга имкон қадар уринган. Сўнг улар берилган саволларга жавобни Тошкент билан маслаҳатлашгандан сўнг душанба куни беришни ваъда қилган.\nБМТнинг қийноқларга қарши қўмитаси раисаси, америкалик таниқли ҳуқуқ ҳимоячиси Фелисе Гаэр хоним Ўзбекистон ҳукуматининг кейинги икки йил давомида мамлакатда фаолият юрғизиб келган 200дан ошиқ маҳаллий ва халқаро инсон ҳуқуқлари ташкилотлари фаолиятини қайси асосда ëпгани билан қизиқди. Ўзбекистоннинг расмий ҳисоботида бу ташкилотлар мамлакат қонунларини бузгани учун ёпилгани қайд этилади. Гаэр хоним айни шу изоҳ ўзини энг кўп таажжубга солганини айтди.\n“Мен бир-икки гуруҳнинг мамлакат қонунларини бузгани ва Ўзбекистон ҳукумати учун бундай гуруҳлар фаолиятининг давом этиши муаммога айланган бўлишини тушуна оламан. Аммо очиғини айтсам, 200дан ошиқ ташкилотнинг бирин-кетин қонунларни бузгани ва уларнинг барчасини мамлакатдан ҳайдаб чиқариш зарурати туғилганини ҳарчанд уринмай, сира тушуна олмаяпман”,- деди жума кунги муҳокамаларда Фелисе Гаэр.\nШу боис, қўмита раҳбари душанба куни Тошкент ҳукуматидан, масалан, БМТнинг қочқинлар идораси Ўзбекистондан ҳайдаб чиқарилгани, Халқаро қизил хоч ташкилоти вакилларининг эса мамлакатда қийноқлар энг кўп қўлланиладиган қамоқхоналарга киритилмаëтгани учун батафсил изоҳ кутишини билдирди.\nБМТ расмийси тилга олган 200дан ошиқ инсон ҳуқуқлари ташкилотлари 2005 йил 13 май кунги Андижондаги қонли воқеалардан сўнг бирин-кетин мамлакатдан ҳайдалганди.\nБМТнинг қочқинлар идораси Андижон қирғинидан омон қолиб, Қирғизистонга қочиб ўтган юзлаб гувоҳлар учун махсус лагер ташкил этиб, уларни учинчи давлатга кўчириш жараëнини бошлагач, бу идоранинг Тошкентдаги офиси ëпиладиган бўлди.\n“Ўзбекистон ҳукумати 17 март куни бизга БМТ қочқинлар идорасининг мамлакатда ўз вазифасини тўла адо этиб бўлгани ва унинг бу ерда қолишига ортиқ эҳтиëж йўқлигига ишонишини билдирди. Ўзбекистон Ташқи ишлар вазирлиги идорамиздан Тошкентдаги офисини бир ой ичида ëпишни талаб қилди”,- деган эди 2006 йил 20 мартда БМТ расмийси Астрид ван Гендерен Сторт.\nБМТ қочқинлар идораси матбуот хизмати вакиласи Вивиан Тан ташкилотнинг Тошкентдаги ваколатхонаси ёпилиши ҳақида гапириб: “Расмий изоҳда Андижон воқеалари тилга олинмаган бўлса-да, аслида Андижон қочқинларига ëрдам кўрсатганимиз учун Тошкент қаҳрига учраганимиз ҳаммага аëн”,- деди.\nУнинг таъкидлашича, қочқинлари идорасининг Ўзбекистонда қиладиган ишлари талайгина. Мамлакатда 1200га яқин афғон қочқини бор ва уларга ёрдам кўрсатиш идора зиммасидадир.\n“Шу кунларда Тошкент расмийлари билан бу қочқинлар учун мўлжалланган бир марталик лойиҳани амалга ошириш борасида сўзлашувлар бормоқда. Аммо ҳозирча идорамизнинг Тошкентга қайтиб, ўз офисини қайта очиши ҳақида гап ҳам йўқ”,- деди Вивиан Тан.\nХалқаро қизил хоч жамияти расмийси эса “Озодлик” билан суҳбатда ҳозирча ташкилот Ўзбекистонда ўз фаолиятини давом эттираётгандан бўлса-да, имкониятлари жуда чекланганини маълум қилди.\nТошкент расмийлари душанба куни БМТнинг қийноқларга қарши қўмитаси олдида жавоб бериши кутилаëтган яна кўплаб саволлар бевосита Ўзбекистон қамоқхоналаридаги вазият билан боғлиқ. Қўмита экспертларини, Қизил хоч ëки БМТнинг қийноқлар бўйича махсус маърузачисини ëпиқ қолаëтган Ўзбекистон қамоқхоналаридаги инсон ҳуқуқларига оид вазият ташвишга солиб келмоқда.\nБМТнинг қийноқлар бўйича махсус маърузачиси Манфред Новак Ўзбекистон қамоқхоналарига бориб, у ердаги ҳақиқий аҳвол, хусусан, қийноқлар вазиятини ўрганишга икки йилдан бери уринаëтгани, бироқ ҳозирча сўровлари жавобсиз қолаëтганини билдирди.\n“Ҳозир Ўзбекистондаги вазиятни кузатиш жуда қийин бўлиб қолган. “Ҳьюман райтс уотч”нинг қийноқлар ҳамон кенг қўлланмоқда, деган хулосасига қўшиламан, чунки улар кўплаб мисолларга таяниб шундай хулоса берган. Бундан ташқари, Ўзбекистон ҳукуматининг бу борада чора кўраётгани қийноқлар бутунлай бартараф этилди, дегани эмас. Аксинча, Ўзбекистонда қийноқлар ҳамон қўлланаётганига ишора қилувчи далиллар ва хабарлар бор. Ҳозирги вазият қандай эканига баҳо бера олишим учун менинг Ўзбекистонга таклиф этилишим жуда муҳимдир. Мени таклиф қилишларини анчадан бери илтимос қилиб келяпман. Агар Ўзбекистон ҳукумати бу илтимосларимга ижобий жавоб бермаса, улар ниманидир яширмоқчи, деган хулоса келиб чиқади”,- деди Манфред Новак.


Ғарб Россияни Украинадан ўз қўшинларини олиб чиқишга чақирди\nАҚШ Президенти Б.Обама (ў) ва Россия Президенти В.Путин, Мексика, 2012 йил.\nҚўшма Штатлар Россиянинг Украина ҳудудига қўшин киритганини қоралаб, Москвани Қримдан ўз ҳарбийларини олиб чиқишга чақирди. Украинада юзага келган вазиятни муҳокама қилиш учун якшанба куни НАТО Кенгаши фавқулодда йиғин ўтказди. Кремл эса Россия Украинадаги “ўз манфаатлари ва рус тилида сўзлашувчи аҳолини ҳимоя қилиш ҳуқуқига эга экани”ни таъкидламоқда.\nАҚШ Россия ҳарбийларининг Украина ҳудудига бостириб кирганини қоралаб, Россия ҳукуматини Қримдан ўз қўшинларини олиб чиқишга чақирди.\nОқ Уй Россиянинг халқаро қонунларни бузишда давом этиши Москвани кўпроқ “сиёсий ва иқтисодий изоляцияда қолиши”га туртки бўлиши мумкинлигидан огоҳлантирган.\nКремл маълумотига кўра, Владимир Путин АҚШ раҳбарига Москва “ўз манфаатлари ва Украинадаги рус тилида сўзлашувчи аҳолини ҳимоя қилиш ҳуқуқига эга экани”ни билдирган.\nАйни пайтда Пентагон раҳбари Чак Ҳейгел россиялик ҳамкасби Сергей Шойгуга “Россия минтақада янада беқарор вазиятни юзага келтириши, Россия халқаро ҳамжамиятдан кўпроқ изоляцияда қолиши, вазиятнинг кескинлашиши Европа ва халқаро хавфсизликка таҳдид солиши” мумкинлигидан огоҳлантирган.\nБМТ Хавфсизлик кенгашининг фавқулодда сессиясида чиқиш қилган АҚШнинг БМТдаги элчиси Саманта Пауэр Россияни халқаро мажбуриятларини бузаётганликда айблади.\nПауэр вазиятни юмшатиш учун Украинага Европада хавфсизлик ва ҳамкорлик ташкилоти (ЕХҲТ) ва БМТ кузатувчиларини жойлаштириш кераклигини урғулади.\n- Россиянинг Украинага интервенциясига чек қўядиган вақт келди. Россия ҳарбийлари Украинани тарк этиши, Украина халқининг хоҳиш-иродасини ҳурмат қилиши ва сиёсий диалоглар давом этиши керак, - дея баён қилди АҚШнинг БМТдаги элчиси.\nУкраинанинг БМТдаги элчиси Юрий Сергеев: "Россиянинг “босқинчилиги”ни тўхтатиш учун Хавфсизлик кенгаши бор имкониятни ишга солиши керак", деди.\nУкраинада юзага келган вазиятни муҳокама қилиш учун якшанба куни НАТО Кенгаши фавқулодда йиғин ўтказди.\nНАТО Бош котиби Андерс Фог Расмуссен Твиттер орқали “Қримдаги вазият зудлик билан юмшатилиши кераклиги”ни билдирди.\nЕвропа Иттифоқининг Ташқи сиёсат бўйича мутасаддиси Кэтрин Эштон Москвани халқаро мажбуриятларини бажаришга, Украинадан қўшинларини олиб чиқишга ва ўз қарашларини “тинч йўл орқали” илгари суришга чақирди.\nУкраинадаги вазиятни муҳокама қилиш учун душанба куни ЕИ Ташқи ишлар вазирлари фавқулодда йиғилиш ўтказишни режалаган.\nРоссия парламенти мамлакат қўшинларини Қримга киритишга рухсат берганидан сўнг Украина ўз армиясини жанговар шай ҳолатга келтирди.\nУкраина президенти вазифасини вақтинча бажараётган Олександр Турчинов буни шанба куни телевидение орқали қилган чиқишида эълон қилди.\n- Мен, агрессия хавфини назарга олган ҳолда, Украина қуролли кучларини тўлиқ жанговар ҳолатга келтириш тўғрисида буйруқ бердим, - дея баён қилди Олександр Турчинов.\nАйни пайтда Турчинов ҳукумат Украинадаги ядровий объектлар, аэропортлар ва бошқа “стратегик” иншоотларда хавфсизликни таъминлаш чораларини кучайтираётганини қўшимча қилди.\nОлександр Турчинов Россиянинг Украинага бостириб кирганини ҳеч қандай сабаб оқламаслигини алоҳида таъкидлади.\nАҚШ, Франция ва Канада раҳбарлари Украинага ёрдам кўрсатиш масаласини муҳокама қилмоқда.\nКанада Москвадаги ўз элчисини маслаҳатлашув учун чақиртириб олди.


21:56 / 13.06.2018 13531\nАнглиянинг «Манчестер Юнайтед» клуби қаторасига иккинчи йил дунёнинг энг қиммат клуби деб тан олинди.\nForbes нашри ҳисоб-китобига кўра, «Манчестер Юнайтед» нархи ўтган йилга нисбатан 12% ошиб, $4,123 миллиардни ташкил қилган. Рейтингда иккинчи ўринни «Реал» ($ 4,088 млрд, +14%) эгаллаб турибди, учинчи ўринда «Барселона» ($ 4,064 млрд, +12%) бормоқда.\nЭнг қиммат клублар ўнлигига «Бавария» ($ 3,063 млрд, +13%), «Манчестер Сити» ($ 2,474 млрд, +19%), «Арсенал» ($ 2,474 млрд, +19%), «Челси» ($ 2,062 млрд, +12%), «Ливерпуль» ($ 1,944 млрд, +30%), «Ювентус» ($ 1,472 млрд, +17%), ва «Тоттенҳэм» ($ 1,237 млрд, +17%) ҳам кирган.\n20талик рўйхатдан Англиянинг 8та, Италиянинг 5та, Германия ва Испаниянинг 3та, Франциянинг 1та клуби жой олган.\nэнг қиммат клуб\n«Вулверҳэмптон» «МЮ»ни Англия Кубогидан чиқариб юборди\nДе Хеа уялтирди. «Арсенал» ЕЧЛ учун жангда «МЮ»ни мағлуб этди\nАПЛ. «Манчестер Юнайтед» Сульшер қўл остида илк марта ютқазди


БМТ Бош котиби Киллюнен комиссияси тавсияларини бажаришга чақирди - BBC O'zbek\nImage caption Қирғизистон Президенти Роза Ўтинбоева БМТ Бош котиби Пан Ги Мун билан Бирлашган Миллатлар қароргоҳида учрашган\nБМТ Бош ассамблеяси арафасида Нью-Йоркдаги ташкилот қароргоҳида Қирғизистон Президенти Роза Ўтинбоева билан учрашган БМТ Бош котиби Пан Ги Мун Қирғизистон жанубидаги қонли ҳодисалар бўйича мустақил комиссия берган тавсияларни бажаришга чақирган.\nБирлашган Миллатлар ташкилоти Бош котиби Пан Ги Мун Президент Роза Ўтинбоева билан учрашувда Қирғизистондаги ярашув жараёни ва инсон ҳуқуқлари билан боғлиқ вазиятни муҳокама этди, дея хабар беради БМТ Янгиликлар маркази.\n"Бош котиб Қирғизистонни текшириш комиссияси ҳисоботида келтирилган тавсияларни бажаришга чақирди ва ушбу вазифани адо этишда БМТ кўмагини таклиф этди", дейилади хабарда.\n2010 йилнинг июн ойида Қирғизистоннинг Ўш ва Жалолобод вилоятларида қирғизлар билан ўзбеклар ўртасида миллий низо келиб чиққан, юзлаб инсонлар ҳалок бўлган, минглаб кишилар жароҳатланган.\nТахминан 375 минг одам ўзларининг яшаб турган жойларини тарк этишга мажбур бўлганлар.\nҚирғизистонлик ўзбекларнинг аксари Ўзбекистон ҳудудидан паноҳ топган.\nФинландиялик таниқли сиёсатчи Киммо Киллюнен етакчилигида қонли этник низо сабабларини ўрганиш бўйича халқаро мустақил тергов ҳайъати тузилган, ҳайъат шу йил май ойида ўзининг текширишлари асосидаги ҳисоботини эълон қилган.\nХалқаро комиссия ўз ҳисоботида Қирғизистон раҳбариятига қатор тавсияларни берган.\nХусусан, Қирғизистонда ўта миллатчилик ва миллат ажратиш ҳолларига қарши кескин курашиш лозимлиги айтилган.\nҚирғизистонда ўзаро баҳамжиҳатлик, турфамаданиятлилик ва кўпмиллатлиликка асосланган жамиятни барпо этиш муҳимлиги урғуланган.\nШунингдек, ҳайъат раҳбари Киммо Киллюнен ўзбек тилининг, ҳеч бўлмаганда, Қирғизистон жанубида минтақавий нуфузга эга бўлишини таъминлаш лозимлиги, маҳаллий ҳокимият ва ҳуқуқ-тартибот тизимларида ҳар икки миллат вакиллари орасида мувозанат бўлишига ҳаракат қилиниши зарурлигини таъкидлаган.\nХалқаро мустақил тергов ҳайъати тавсиясида 2010 йилги июн воқеалари ортидан юз бераётган ўзбошимча ҳибсга олиш ва қийноқ ҳолларига барҳам берилиши кераклиги айтилган.


Жиззах вилояти Фориш туманидаги 6-умумтаълим мактабининг 10 синф ўқувчиси 12 февраль куни ўзи уйининг болохонасида осилган ҳолда топилди.\nВоқеа гувоҳларининг айтишларича, бола ўзини осганидан икки кун ўтиб, унинг жасади уйининг болахонасида ошкор қилинган.\nТуман прокуратураси бу воқеа юзасидан терговга қадар текшириш ҳаракати олиб бормоқда.\nТуман хотин-қизлар қўмитаси раиси, мактабларда малакали психологлар етишмаслигини айтди.\nБу ҳолат Фориш туманида сўнгги икки ойда мактаб ёшидаги болаларнинг учинчи бор ўз жонига қасд қилишидир.\nФориш туманининг Оқтепа маҳалласида яшаган 16 яшар мактаб ўқувчисининг ўз жонига қасд қилгани ҳақида шу маҳалла яшовчилардан бири хабар қилди:\n“Марҳум оиланинг яккаю-ёлғиз ўғил фарзанди эди. Ўлимидан бир кун олдин мактабдан қайтган, уйларида овқатланган кейин соат кечки олтиларда ҳовлисидаги бошқа уйга чиқиб кетган. Уйидагилари ўша ерда ётади деб, қидиришмаган. Лекин эрталаб кириб қарашса, уйда йўқ экан. Кейин қидир-қидир бошланган. Икки кундан сўнг томга чиқиб кўришса ўша ерда осилган ҳолда турган экан”, дейди оқтепаликлардан бири.\nФориш тумани прокуратурасининг ўзини таништирмаган мулозими, шундай воқеа бўлганини тасдиқлади:\n“Айни пайтда прокуратура бу ҳолат бўйича терговга қадар текшириш ҳаракатлари олиб бормоқда. Ўшанинг натижаларига қараб қонуний қарор қабул қилинади”, деди прокуратура мулозими.\nФориш тумани ҳокимининг Хотин-қизлар ишлари бўйича ўринбосари Гулнора Исмоилова, сўнгги пайтда ёшлар орасида ўз жонига қасд қилиш ҳолатлари кўпайганини тасдиқлар экан, мактаблардаги психологларнинг малакасиз эканлигини айтди:\nУнинг айтишича, Форишда сўнгги пайтда ёшлар ва катталар ўртасида ўз жонига қасд қилиш ҳолати кўпайганлиги ҳақиқатан ташвишли ҳол:\n- Ҳамма ишни қиляпмиз, мактаб-коллежларда учрашувлар ўтказиб, тушунтириш ишларини олиб боряпмиз. Имомларимиз масжидларда бу мавзуда амри маъруф қилмоқда. Маҳаллаларда худойи қилиб ўтказдик. Лекин ўз жонига қасд қилишлар давом этяпти. Масалан, ўтган олти ой давомида бир оиланинг уч ўғли кетма-кет ўзини осди. Ўзига тўқ, тагида мошинаси бор йигитлар. Унинг отаси ҳам аввал ўзини осиб, ўлган экан. Айниқса ўқувчи болларнинг ўз жонига жабр қилиши, ҳеч тушунарсиз бўлиб қолмоқда. Буни тагида қандайдир бир сир-синоат бор. Бу ҳолатга қарши курашиш кераклиги деярли ҳар мажлисда муҳокама қилиняпти, деди туман Хотин-қизлар қўмитаси раиси Гулнора Исмоилова.


ЕИ ва Туркия муҳожирларни алмашиш битими борасида музокара қилмоқда\n27 март 2019, Тошкент вақти: 05:35\nТуркия Бош вазири Аҳмад Довудўғли, Германия Канцлери Ангела Меркель ва бошқа мулозимлар.\nТуркия билан Европа Иттифоқи минглаб муҳожирларни Туркияга қайтариш бўйича эҳтимолий битим шартлари бўйича келишиб олишди. Лекин мазкур режа БМТ ва инсон ҳуқуқлари ташкилотлари танқидига учради.\n7 март куни Брюсселда бўлиб ўтган музокараларда Туркия таклиф этган режага кўра, Европа Иттифоқи қабул қилиб олган ҳар бир қочқин эвазига Туркия Грециядан бир нафар нолегал муҳожирни қайтариб олиб кетиши назарда тутилган. ЕИ етакчилари мазкур таклифни якуний битимнинг асоси бўлишига умид қилишларини билдиришди.\n“Очиғини айтганда, Туркия саммитга жуда жозибадор таклифлар билан келди. Ўйлашимча, бундан кўпчилик мамнун қолди”, деди Греция Бош вазири Алексис Ципрас.\nГермания Канцлери Ангела Маркель, Европа Комиссияси Раиси Жан-Клод Юнкер, Британия Бош вазири Дэвид Кэмерон ва ЕИ Раиси Дональд Туск Туркия илгари сурган таклифни “ҳақиқий натижа”, дея эътироф этишди, лекин бу режани такомиллаштириш учун вақт талаб этилишини билдиришди.\nТуркия билан битим шартлари борасида музокара қилиш вазифасини ўз зиммасига олган Туск “Европага палапартиш миграция даври тугади”, дея баён қилди.\nНолегал муҳожирларни қочқинларга бирга-бир алмаштириш таклифи эвазига Туркия ўз ҳудудидаги суриялик қочқинлар учун ЕИдан 3 миллиард еврога тенг ёрдамни икки баробарга кўпайтириш ҳамда Туркиянинг ЕИга аъзолиги борасидаги музокаралар ва ўз фуқаролари учун визанинг бекор қилиниши жараёнини тезлаштиришни талаб қилди.\nЕвропа етакчилари ёрдамни кўпайтиришга рози бўлди, лекин қанча пул берилишини аниқлшатиришмади. Бундан ташқари Туркия фуқаролари ЕИга визасиз сафар қилиш имконини жорий йил июнь ойи охирига қадар қўлга киритишлари ваъда қилинди. Бунинг учун Анқарадан айрим шартларни бажариши, жумладан, мусулмон мамлакатларга виза жорий қилиш ва қалбакилаштириш қийин бўлган биометрик паспортни муамалага киритиши керак бўлади.\nЛекин БМТнинг қочқинлар масаласи бўйича идораси муҳожирларни оммавий тарзда чиқариб юбориш халқаро қонунларга кўра тақиқланганини айтмоқда.\nҚочиқнлар идорасининг Европа бюроси раҳбари Винсан Кошетел Грецияга келаётган қочқинларнинг 91 фоизи Ироқ, Сурия ва Афғонистон каби урушдан азият чекаётган мамлакатлардан эканини эслатиб, “палапартиш муҳожирлар тўғрисидаги гап-сўзлардан чарчадим”, дея баён қилди.\nAmnesty International халқаро ташкилоти таклиф этилаётган битимни кескин танқид қилди. “ЕИ ва Туркия етакчилари бугун янада паст кетишди, дунёнинг энг заиф ва ҳимояланмаган одамлар ҳуқуқлари ва қадр-қиммати устида чайқовчилар каби савдолашмоқда”, дея баён қилди ташкилотнинг Брюсселдаги ваколатхонаси раҳбари Иверна МакГован.\nҲуқуқ фаоллари ЕИ-Туркия эҳтимолий битимини "пасткашлик", дея баҳолади\nТуркия Бош вазири Аҳмад Довудўғли муҳожирларни алмаштириш таклифини “вазиятни ўзгартирувчи” восита, дея атаб, режа Европага ноқонуний миграцияни қайтаришга ҳисса қўшиши, одамлар ҳаётини сақлаб қолиши ва одамларни ноқонуний тарзда Еровпага ташиётганларга зарба беришини таъкидлади.\n“Биз Туркиядан Грецияга кетаётган нолегал муҳожирларни, уларнинг келиб чиқишидан, қайси мамлакатдан эканидан қатъий назар, қабул қилиб олиш орқали жасур қарор олдик”, деди Довудўғли. “Биз уларни қабул қилиб олар эканмиз, Туркия Греция оролларидан қайтариб олаётган ҳар бир суриялик учун бошқа бир суриялик Европада паноҳ топади”, дея қўшимча қилди у.\nАйни пайтда, НАТО Бош котиби Йенс Столтенберг 7 март куни Брюсселда Довудўғли билан музокаралардан кейин НАТО кемалари Эгей денгизида одам савдосини тўхтатиш мақсадида Греция ва Туркия сув ҳавзаларини кузата бошлаганини билдирди.\nБрюссел саммити Европада Иккинчи Жаҳон урушидан бери қочқинлар билан боғлиқ энг йирик бўҳронга юз тутган бир пайтда вазиятни назоратга олишга қаратилган навбатдаги дипломатик ҳаракатдир. Муҳожирлар бўҳрони ЕИга аъзо мамлакатлар орасида парокандалик юзага келиши таҳликасини туғдирди ва бир неча ўн йилдан бери барпо қилинган визасиз Шенген ҳудуди ғоясини шубҳа остига қўйди.\nЎтган йилдан бери Туркиядан Греция ва Македония орқали Сербияга ўтиб, у ердан Ғарбий Европага 880 мингдан ошиқ муҳожир кириб келган.\nОқим жорий йилда янада кўпайди, 2016 йилнинг дастлабки икки ойи давомида Туркиядан Грецияга 132 минг қочқин ўтди.


Ҳамиджон Ҳомидий. Шиддат (2011) — www.ziyouz.uz\nБош саҳифа МатбуотҲозирги давр матбуотиҲамиджон Ҳомидий. Шиддат (2011)\nЧоп этилган 17.04.2014 МуаллифZiyouz.uz\nОлтмиш учинчи йилнинг баҳор ойлари эди. Шарқ шунослик институтининг дастхатлар хазинасидан қўл ёзма олиб, қироатхонада ўтирган эдим. Соат ўн бирларга яқин чап қўлида бир китобни кўкрагига босиброқ ушлаб олган (кейин билсам, шу қўли урушда яраланган экан) кўзлари чақчайиб турган, кўринишда ҳамиша жонсаракдай, баланд бўйли, барвастароқ 45-50 ёшлардаги одам кириб келди.\nУ менинг ўнг томонимдаги стулга ўтириб, китоб мутолаа қила бошлади. Бир оз ўтгач, қўққисдан:\n– Мулла, қайси институтда ишлайсиз? – деб сўраб қолди.\n– Ўқийман, Низомий номидаги пединститут ас пирантиман.\n– Раҳбарингиз ким, мавзуингиз нима?\nИлмий раҳбаримни айтдим.\n– “Шоҳ нома”нинг ўзбекча таржимаси ҳақида ил мий иш ёзмоқчиман.\n– Нега у киши сизга раҳбар бўлади? У манбашунос эмас, эски дастхатларни ўқий олмайди.\n– Йўғ-э, нега бундай дейсиз? Аспирантурага кириш пайтида мени Навоий рубоийларининг қўлёзмасидан ўқитиб кўрганлар.\n– Билмадим. Бўлса-бўлаверсин. Аммо у киши Аҳмад Яссавийни “мистик шоир” деган. Бу нотўғри, – деди жаҳл билан.\n– Ҳа, айтмоқчи, Отоийни ўқиганмисиз? – яна га пида давом этди суҳбатдошим.\n– Ўқиганман. Унинг шеърлар девонини Эргаш Рустамов нашрга тайёрлаган.\n– Ғазалларидан ёд биласизми?\n– Жамолинг васфини қилдим чаманда,\nҚизорди гул уёттин анжуманда.\n– Яна ўқинг!\n– Қошларинг ёсин Отоий кўргали ҳусн ичра тоқ,\nСубҳидам меҳробларда сураи Ёсин ўқир.\n– Ана шу Эргаш Рустамов биз бўламиз, мулла.\nШу-шу Эргаш ака билан дўст бўлиб қолдик. Олим 50-йилларнинг бошларидан ўзбек адабиётининг ҳали кам ўрганилган даври – XV асрнинг биринчи ярмидаги ўзбек шеъриятини тадқиқ этиш билан жиддий шу ғуллана бошлади. Натижада “Ўзбек адабиётида му нозара жанри ва унинг тарраққиётида Яқинийнинг ўр ни” номли йирик тадқиқот юзага келди. Унда му нозара жанрининг ўзига хос табиати, санъаткор ғоя вий ниятининг мажозий тимсоллар орқали бадиий ифодаланиш сеҳри теран илмий таҳлил этилган. Айрим адабиётшуносларда мунозара ўзбек адабиётига араб ҳамда форс-тожик адабиётидан ўтган, деган ақида бор эди. Эргаш Рустамов Маҳмуд Кошғарийнинг “Де вони луғотит турк” асари ҳамда бошқа далилларга асосланиб, ўзбек адабиётидаги бу жанрнинг илдизи халқ оғзаки ижодига бориб тақалишини асослаб, ис ботлаган.\nУ жуда тезкор, шошилиб юрар, тез-тез гапирар, шиддат билан ишларди.\nЎша йиллари Эргаш ака кўҳна дастхатларни нук тадонлик билан ўрганиб, Отоий, Лутфий, Сак ко кийлар шеъриятининг асл нусхалари асосида из ланишлар олиб борди. Ана шу заҳматкашлик маҳсули ўлароқ Отоий девонининг илк нашри юзага келди. Шуни алоҳида таъкидлаш лозимки, мазкур даврда ўзбек матншунослиги ҳали катта тажрибага эга эмас эди. Шу туфайли классик матнлар нашрида кўп нуқсонларга йўл қўйилиб, матбуотда турли баҳслар пайдо бўлар эди. Отоий девонининг мазкур нашри ҳар жиҳатдан мукаммал, танқидий матнга яқинлиги билан илм-адаб аҳлининг эътирофига муяссар бўлди. Унда ношир шоир ижодий биографиясини ноёб манбалар, тазкираларга асосланган ҳолда яратишга эришган; ғазалларнинг ўқ мавзуси, образлар силсиласи, ғоявий йўналишини аниқ кўрсатиб бера олган. Хусусан, Отоий ғазалларидаги ишқ кўп қиррали эканлигига олимлар диққатини жалб этиб, лирик қаҳрамон руҳий олами масаласи яхши таҳлил қилинган. Нашр охирида ғазалларда учрайдиган номлар, атама, ибора ва қийин тушуниладиган сўзлар изоҳи берилганким, улар оддий китобхонгагина эмас, балки мумтоз шеърият таҳлили билан машғул илмий ходимларга ҳам катта маърифат беради. Хуллас, луғат ва изоҳлар ҳам ноширнинг чуқур илмий салоҳиятидан дарак бериб туради.\nКунлардан бир куни қизғин, суҳбат асносида:\n– Эргаш ака, сиз асли қаерликсиз? – деб сўраб қолдим.\n– Ҳа, сизга менинг қаерданлигим нега керак бўлиб қолди?\n– Шундай, ўзим билиб олай девдим, устоз-шо гирддай бўлиб қолдик.\nУ киши: – Мен ўзбекман, – дедилар-да, ўз сар гу заштларини гапириб бердилар: – Мен 1925 йили Чим кент вилоятининг Сайрам туманида деҳқон оила сида дунёга келганман. Ўрта мактабни тугатгандан сўнг бир оз вақт колхозда тракторчилик қилдим, ўзга юртларни кезиб чиқдим; бир неча йил Тожикистонда яшадим; иккинчи жаҳон урушида қатнашиб, 1943 йили чап қўлим ногирон бўлиб қайтдим. ТошДУнинг Шарқ факултетини тугатгач, Москвадаги Шарқшунослик институти аспирантурасида таҳсил кўрдим ва 1959 йили номзодлик десертациясини ҳимоя қилдим. 1964 йилгача шу институтда илмий ходим вазифасини ўтадим. Москвада тинимсиз меҳнат қилишга, вақтни қизғанишга тўғри кел ди. Натижада Бертелс домла сайланмасининг 4-жилди – “Жомий ва Навоий”ни му каммал изоҳлари билан нашрга тайёрладим; “Ўн бешинчи асрнинг биринчи ярмидаги ўзбек шеърияти” номли рисоламни нашр эттирдим. Бу йиллар менинг ижодимда энг машаққатли ва сермаҳсул йиллар бўл ди. Зероки, мен ўзбек адабиётининг ҳали ўрга нилмаган даври ҳақида биринчи сарчашмалардан кўплаб далиллар тўпладим, янги дастхатларни қўл га киритдим. Араб ва форс-тожик адабиёти буюк сиймолари ижодини ўзбек шеърияти билан қиёсий-типологик таҳлил учун мукаммал ўрганиб чиқдим. Бу ёғини ўзингиз кўриб-билиб юрибсиз.\nҲақиқатан ҳам, Эргаш Рустамов 1964 йилдан бош лаб Ўзбекистон Фанлар Академияси Тил ва ада биёт институтининг классик адабиёт бўлимига ишга ўтди. Тиниб- тинчимас олим ўзи танлаган мавзуга содиқ қолиб, XV асрдаги ўзбек шеъриятини жанр, тема, образлар тизими, ғоявий йўналиш, санъаткорлик ма ҳорати, айрим анъанавий тимсоллару бадиий ун сурлар жиҳатидан араб ҳамда форс-тожик адабиёти билан атрофлича қиёсий ўрганишга киришди. Энди у кишини ҳар куни Беруний номидаги Шарқшунослик институтининг қироатхонасидан топардингиз. Ҳамон у кўҳна дастхатларга маҳлиё; ҳали қарасангиз қо рилардек ҳикмат ўқиётган, бошқа бир кун қарасангиз Гадоий девонидан мумтоз бир байтни кўчириб олаётган ёки Саккокий қасидаларини Шарқнинг бошқа машҳур қасиданавис шоирлари асарлари билан қиёслаётган бўлади ё бўлмаса, Яссавий ҳикматларининг дастхат ва нашрий нусхаларининг солиштирма мутолааси би лан банд бўларди.\nОлимнинг бир неча йиллик меҳнатининг маҳсули бўлмиш “Ўн бешинчи асрнинг биринчи ярмидаги ўз бек шеърияти” китоби кўп жиҳатлари билан ада биётшуносларнинг диққатини ўзига тортди. Дастлаб шуни таъкидлаш керакки, таҳлилга жалб этилган далиллар – асарларнинг барчаси турли дастхатлар хазиналаридан янги топилган кашфиётлар эди. Ик кинчидан, нозикбин матншунос ҳар бир асарнинг мавзу, мундарижа, ғоявий йўналишини кўздан кечирар экан, уларни қай йўсинда, қандай либосда, услубда тасвирланганлигига – санъаткорлик маҳоратига эъти бор берган. Учинчидан, ўзбек ғазалиёти араб, форс-тожик ҳамда турк адабиётлари билан қиёсий-типологик усулда текширилар экан, ўзаро таъсир, сайёр сюжет, тимсол ва мавзуларни анъана ва ўзига хослик қонуниятидан келиб чиқиб баҳолаган. Ва ниҳоят, Эргаш Рустамов ушбу асарида ҳамкасблари орасида биринчи дафъа ўзбек мумтоз шеъриятига халқ оғзаки ижоди асарларининг баракали таъсирини синчковлик билан текширган ва жиддий илмий хулосалар чиқарган. Унинг бу борадаги назарий мулоҳазалари кейинчалик дўстлари ва шогирдларига қўл келди.\n1967 йилнинг март ойи кунларидан бирида Эр гаш ака ишлайдиган бўлимга кириб борсам, домла ниманидир ёзиб ўтирган экан. Салом-аликдан сўнг:\n– Авторефератим чиқувди, сизга олиб келдим, – дедим.\n– И-йэ, рефератингиз ҳам чопқиллаб чиқа қол дими? – мийиғида кулди Эргаш ака.\n– Сиз фотиҳа бергандан кейин чиқади-да, – дедим бир оз сергакланиб.\n– Бўпти, кўриб чиқаман, – деб авторефератни олиб қолдилар.\nБеш кун ўтгач, институт йўлагида турсам, Эргаш ака кўчадан кириб келди. Саломимга алик олгач:\n– Мана тақриз. Буни сиз учун ҳам, устозингиз учун ҳам эмас, илмингиз учун ёздим, – деди. Тақриз лўнда, аммо ғоятда самимий, илмий теран ёзилганди. У кишининг тезкорлигига қойил қолдим.\nДарвоқе, Эргаш аканинг бетиним заҳматининг ҳу дуди йўқ эди. Бу орада у “Ўзбек қомуси”га мақолалар ёзди; беш жилддан иборат “Ўзбек адабиёти тарихи”- ни яратишда иштирок этди. Олим ўша йиллардаёқ бой адабий меросимизни “диний мистик адабиёт”, “феодал-клерикал адабиёт” деб чиқитларга чиқазиб ўрганишга қарши чиқувди. Ана шу ақидаларга со диқлиги туфайли дастлаб “Аҳмад Яссавий” де ган мақоласи “Тошкент оқшоми” газетасида, сўнг ра “Аҳмад Яссавий ҳик матларида тарих ва ҳаёт са доси” “Ўзбек тили ва адабиёти” (1972,4-5-6 сон лар) журналида босилди. Олимнинг ҳар бир ма қола ва тадқиқотида ўзига хос кашфиёт, янгилик бўл ганидек, бу ерда ҳам Яссавий шахсияти, илмий, адабий муҳит, ҳикматларининг моҳияти холис, теран текширилган; айрим ҳамкасбларининг Яссавийни “мис тик”, “таркидунёчилик ғоясини тарғиб этган” деган фикрларининг асоссиз эканлигини исботлаган; ҳик матларнинг ирфоний, маърифий моҳиятини тўғри кўрсатган. “Биз бу мақолани ёзишда, – дейди муаллиф, – биринчи галда Аҳмад Яссавий яшаган тарихий шароит ва ҳаётни ўзида акс эттирган ҳикматларни таҳлил этишга, уларнинг тарихий, адабий, фалсафий илдизларини аниқлашга ҳаракат қилдик” (Ўша журнал, 4-сон, 21-саҳифа). Коммунистик мафкуранинг “ҳар бир миллий маданиятда икки хил маданият бор” деган ақидаси ҳукмфармон бўлган бир даврда шоир ҳикматларининг “фалсафий илдизларини” аниқламай туриб, уни тўғри англаш мумкин эмаслигини дадил айтиш катта жасорат эди.\nШундан сўнг олимнинг “Бертелс домла”, “Лут фий”, “Саккокий” сингари бир неча мутлақо янги йў налиш ва қарашлар асосида ёзилган мақолалари эълон қилинди. “Маликул калом” Лутфийнинг ижоди филология фанлари доктори С.Эркинов ҳамда фи лология фанлари номзоди Эркин Аҳмадхўжаевлар томонидан хийла пухта ўрганилган. Эргаш Рустамов эса шоир лирикасининг халқона руҳи ва сеҳрини алоҳида нуктадонлик билан таҳлил қилган.\nМаълумки, Саккокий шеърлари шарқшунос Қ. Муниров томонидан нашр эттирилди, мажмуаю дарс ликларда шоир ижодидан намуналар келтирилиб унинг ғазал ва қасидалари у ёки бу даражада таҳлил қилинди. Аммо шоир асарларининг ҳар томонлама чуқур таҳлили Эргаш Рустамов қаламига мансуб. Чунки олим “Саккокий” мақоласида биринчи манбалар асосида шоир ҳаёти ва ижодий биографиясини тик лашга интилган, ғазалларини тематик, ғоявий йў-налиш ва бидиийлик жиҳатдан яхлит таҳлил этган, шоир ижодида Ҳофиз Шерозий анъанасини ишонарли мисоллар орқали кўрсатган. Энг муҳими, нуктасанж олим Саккокийнинг икки қасидасини таҳлил этар экан, улар сюжет, тузилиши таркиби (насиб, гурезгоҳ, мадҳ) жиҳатидан Шарқ қасидачилигининг барча талабларига жавоб беришини кўрсатган. Қасидаларда тилга олин ган тарихий шахслар – Аҳмад Ҳожибек, Хожа Аҳмад, Хожа Муҳаммад Порсонинг ҳаёти ва маданий-ада бий ҳаётда тутган мавқеи хусусида китобхонларга батафсилроқ маълумот беради. Жумладан, Саккокий қасидаларида васф этилган “Хожа Муҳаммад Порсо нақшбанд сулукига мансуб бўлиб, замонасининг фо зил кишиларидандир. Унинг ўша вақтда жуда шуҳ рат қозонган ажойиб китобхонаси бўлган. Сар чаш-маларнинг гувоҳлик беришича, бу китобхона Бой сунқур китоб хазинасидан сўнг иккинчи ўринда турган”, – деб таъкидлайди олим.\nЎЗБЕКНИНГ ФИДОЙИ ФАРЗАНДИМАН\nЮқорида таъкидлаганимиздек, Эргаш ака яқин ўн беш йиллик кузатишларини саралаб-якунлаб “Ўн бешинчи аср ўзбек шеъриятини бошқа Шарқ халқлари (араб, форс, турк) адабиётлари билан қиёсий ўрганиш” деган ном билан докторлик диссертацияси сифатида расмийлаштириб, ҳимояга тақдим этди. Ўзбекистон Фанлар академияси қошидаги тарих, тил ва адабиёт фанлари бўйича докторлик илмий даражаси берадиган ихтисослашган кенгашда ишнинг ҳимояси бўлди. Расмий ва норасмий ҳакам сифатида сўзга чиққанлар мазкур тадқиқотнинг илмий-назарий қимматига юксак баҳо бердилар.\nРаислик қилувчи Э. Рустамовга сўз берди. У одатдагидек юраги ҳапқирган, оловдай ёниб турган бир тарзда шиддат билан минбарга яқинлашди:\n– Азиз дўстлар, мен ўзбекнинг бир фидоий фар зандиман. Бу ишга менинг йигирма йиллик умрим кетган. Уни яратгунча мен не-не дастхатларнинг чангини ютмадим дейсиз… Ҳаммангизга ташаккур.\nКейин домла Москвага қулоғи динг бўла-бўла касалланиб қолди. Савил қолгур диплом келганда эса, ҳузурини кўрмай оламдан ўтди.\nБаъзи ҳамкасбларнинг салоҳиятига менсимай қараши, тадқиқотлари қадрини астойдил эътироф эт маслиги, таҳлилга жалб этган далилларига ишон қирамаслиги ҳам Эргаш акадаги қайсарлик, ўзбек адабиёти тарихига оид илмий иш фақат биринчи манбаларга асосланиши лозим, илм вагонига “чиптасиз чиқмаслик” керак, деган ақидасининг натижалари эди. Аслида у чин олимни қадрлайдиган, иқтидорли, фидоий ёшларнинг пешонасини силаб, елкасига қо-қадиган раҳнамолардан эди. Мана, сафдошлари, ҳамкасблари у киши ҳақида нима дейди:\nАкадемик Азиз Қаюмов:\n– Эргаш Рустамов тинимсиз ишлайдиган олим эди. Унга икки буюк инсоннинг – Бертелс домла, Ғафур акаларнинг назари тушганди. Москва илмий сафарида бўлган кезларида шарқшунос Е.С.Бертелс маслаҳати ва раҳнамолигида ишлаган. Э.Рустамов 1959 йили Отоий девонини чоп этди. Бир машҳур тилшунос матбуотда катта мақола эълон қилиб, ноширни шоир тахаллусини нотўғри ёзишда айблади. Шунда Ғафур Ғуломнинг “Атоий эмас, Отоий” мақоласи эълон қилинди. Устознинг бу далдаси Эргаш Рустамовга қа нот бахш этди.\nФилология фанлари доктори, профессор И.Абдул лаев:\n– Биз ТошДУнинг Шарқ факултетида Эргаш ака билан бир вақтда ўқиганмиз. Дорилфунунда, моддий жиҳатдан қийналиб бўлса ҳам, зўр ўқиди. Форсий тилни мукаммал билгани, илмга жиддий тирмашгани учун яхшигина манбашунос бўлиб етишди. Шунинг учун ҳам у кишининг рисоласию мақолалари асл сарчашмалар асосида ёзилган. Эргаш ака энг мураккаб даврда Яссавийнинг ижодий биографиясини яратди. “Девони ҳикмат”нинг асл моҳиятини илм-адаб аҳлига тўғри кўрсатиб берган.\nФилология фанлари доктори Э.Каримов:\n– Эргаш ака туғма олим, нуктафаҳм матншуносу манбашунос эди. У илм фидоийси эди, шу йўлда ўзини адо этди.\nЭргаш ака зўр китоблар ёзди, сара мақолалар бит ди. Мана, чорак асрдан зиёд вақтдан бери улардан қанчадан-қанча толиби илмлар, адабиёт муҳиблари баҳраманд бўлиб, муаллиф номини яхшилик билан эслаб юрибдилар. Бу энг буюк мукофот. Зеро, шоир айтмоқчи, ҳалол, яхшилик билан яшаган одам ана шу яхшиликлари билан тириклар тилида ҳамиша зикр этилиб, барҳаёт юради.\n“Ёшлик” журнали, 2011 йил, 9-сон.\n← Аввалги Аввалги Нуруллоҳ Муҳаммад Рауфхон. Руҳимиз бир бўлсин (2011)\nКейинги → Кейинги: Қозоқбой Йўлдош. Истеъдод ва ирода (2011)


Пахта меъёрини бажармаган талабалар қамчиланмоқда?\nЎзбекистонда пахта далаларида ҳамон болалар меҳнатидан фойдаланилмоқда.\nСурхондарёда пахта териш меъёрини бажармаган талабалар коллеж ўқитувчилари томонидан қамчиланмоқда. Бу ҳақда Озодликка деновлик муштарийларимиздан бири маълум қилди.\nДеновлик Абдулло исмли тингловчимизга кўра, Денов тумани иқтисодиёт коллежи талабалари пахта меъёрини бажара олмаса, ўқитувчилари томонидан қамчиланмоқда.\n- Пахта масаласи бўйича янги одат чиқибди. Коллеж ўқувчиларининг ҳар бирига норма берилган. Бошида 60 кило эди, ҳозирги пайтда 40 кило бўлган. Агар нормани бажармаса, кечқурун қамчилаб урар экан ўқитувчилар. Пахта ҳам қолмаган, қип-қизил бўлган даланинг ҳамма томони. Ҳозир коллеж ўқувчилари Мизробот, Шеробод туманларига пахта тергани кетган, - деди ўзини Абдулло дея таништирган “Озодлик” тингловчиси.\nУнга кўра, қамчи билан жазолаш бошқа коллежларда ҳам амалга оширилмоқда. Бунга яна бир мисол сифатида суҳбатдошимиз тумандаги қишлоқ-хўжалик коллежини ҳам тилга олиб ўтди. Шу билан бирга Абдулло кичик ёшдаги мактаб ўқувчилари ҳам пахта тераётганини айтади.\n-Кеча Олтинсой туманига борган эдим. 4- синфдан 9 -синфгача пахтага чиқиб кетган.Эрталаб кетади, кечки пайт қатиб келади.Тиббиёт ходимлари ҳам мажбуран пахта тергани олиб кетилаяпти, -дея қўшимча қилади деновлик Абдулло.\nБиз суҳбатдошимиздан айни пайтда пахта даласида қамчиланган ва ҳозирда уйига қочиб келган талабалар билан боғланиш имконини сўрадик.\n- Бера олмайман.Улар қўрқади гапиришга,-деди деновлик суҳбатдошимиз Абдулло.\nИсмини ошкор этмасликни сўраган сурхондарёлик коллеж ўқитувчиси талабаларнинг қамчилангани ҳақида шундай дейди:\n- Бу ёлғон гап, хеч ким хеч кимни ура олмайди. Ҳозир халқимиз саводли, бу бўлмаган гап. 43-йил домлалик қилаяпман, бундай воқеа бўлган эмас, - деди сурхондарёлик коллеж ўқитувчиларидан бири.\nМазкур мавзу юзасидан Сурхондарё вилояти прокуратурасидан маълумот олиш имкони бўлмади. Прокуратура навбатчиси айни пайтда ушбу мавзу бўйича маълумот бера оладиган ходим ҳисобот тайёрлаётгани боис биз билан суҳбатлаша олмаслигини айтди.\nСурхондарё вилояти Ички ишлар бошқармасининг болалар ҳуқуқлари масаласи билан шуғулланувчи ходими Жамолиддин Бобокалонов эса кун давомида телефон гўшагини кўтармади.\nСурхондарё вилоятида пахта терими мавсуми пайти мансабдор шахслар томонидан зўравонликлар бўлаётганини “Озодлик” ка 28 сентябр куни қўнғироқ қилган тингловчи ҳам айтган эди. Унга кўра, вилоятнинг Қизириқ туманидаги “Кунчиқиш” фермер уюшмаси фермерлари пахта режасини бажара олмаётганлиги боис, туман прокурори Дилшод Файзиевдан калтак еган.\nТошкентлик ҳуқуқ фаоли Суръат Икромов пахта терими мавсумида куч ишлатиш ҳолатлари учрашини тасдиқлайди:\n- Бизда бундай нарса бўлиши мумкин. Негаки, пахта масаласида ўқитувчи бўласизми, коллеж ёки мактаб директори бўладими буларга нисбатан юқоридаги турган ҳокимиятлар босим ўтказади. Эски пайтдаги каби режа қўйиб қўйган. “Шунчани бажариб, терасан” деб. Уларни мажбур қилганидан кейин, улар ҳам режани бажаришини ўқувчилардан талаб қилиши мумкин. Бу бор нарса, олдинлари ҳам бўлган, -дейди Ўзбекистон инсон ҳуқуқлари ташаббус гуруҳи раҳбари Суръат Икромов.\nСуръат Икромовга кўра, ўз ҳуқуқини ҳимоя қилувчи талабалар ҳам бор. "Зўравонлик ишлатган шахс устидан энг аввало, талаба ёки ўқувчининг ота-онаси ички ишлар бўлимларига, прокуратурага мурожаат қилишлари керак", дейди ҳуқуқ фаоли.\n-Узоқ қишлоқларда эса умуман ҳуқуқ бузилишларга панжа ортидан қарашади. У ерда агар ота-онаси қаттиқ ҳаракат қилмаса, бундай ҳодисалар ошкор бўлмасдан қолиб кетиши мумкин, -деди тошкентлик ҳуқуқ фаоли Суръат Икромов.


Россия ва Грузия ўртасидаги можаро тобора кучаймоқда.\nоктябр 01, 2006\nТбилиси президент Путинни Грузиянинг сепаратчи мухториятлари раҳбарларини қўллаб-қувватлаётганликда айблади, Россия президенти эса Грузия раҳбариятини Сталин давридаги хавфсизлик идоралари раҳбари Берияга ўхшатди.\nРоссия Хавфсизлик кенгаши аъзолари билан ўтказилган мажлис пайтида Путин Грузия раҳбарияти ҳаракатларини "давлат террорчилиги", деб атади.\nГрузия ташқи ишлар вазири Гела Бежуашвилининг бугун журналистларга билдиришича, Россия президенти 30 сентябрь куни Сочи шаҳрида Абхазия ва Жанубий Осетия раҳбарлари билан учрашган. Бу хабарни Кремль матбуот хизмати тасдиқлагани ҳам, инкор этгани ҳам йўқ.\nАбхазия ва Жанубий Осетия 90-йилларнинг бошларида ўзларини Грузиядан мустақил деб эълон қилган эди.\nРоссия - Грузия можаросини муҳокама қилган Украина, Польша ва Литва президентлари томонларни можарони дипломатик йўллар билан ҳал қилиб олишга чақирдилар.\nУч мамлакат етакчиларининг шанба куни Львов шаҳрида бўлиб ўтган учрашувидан кейин Украина президенти Виктор Юшченко меҳмонларининг ҳам номидан гапириб, инқироздан чиқишда ёрдам кўрсатишга тайёр эканликларини билдирди.\nГрузия ички ишлар вазирлиги айғоқчиликда гумон қилиниб қўлга олинган россиялик ҳарбийларнинг хуфя фаолияти тўғрисидаги янги материалларни эълон қилди. Россиялик ҳарбийлар эндиликда ўтган йили Гори шаҳрида портлаш амалга оширишга тайёргарлик кўрганликда ҳам гумон қилинмоқда.\nРоссия Грузиядан ўз фуқароларини олиб чиқишни давом эттирмоқда. Айни пайтда Москва Грузиядаги икки ҳарбий базадан ҳарбийлари ва ҳарбий техникасини олиб чиқишни тўхтатиб қўйди.


Учта халқаро ҳужжат ратификация қилинди | NORMA.UZ\nУчта халқаро ҳужжат ратификация қилинди\nПрезидент Сенат томонидан 29 март куни маъқулланган халқаро ҳужжатларни ратификация қилиш тўғрисидаги учта қонунни имзолади.\n«Халқ сўзи» газетасининг маълумотларига кўра, қуйидагилар ратификация қилинган:\n«Умумжаҳон почта иттифоқининг Уставига Тўққизинчи қўшимча баённомани (Истанбул, 2016 йил 6 октябрь) ратификация қилиш тўғрисида»ги Қонун.\nЎзбекистон 1994 йилдан буён Умумжаҳон почта иттифоқининг аъзоси ҳисобланади ва унинг фаолиятида фаол иштирок этади. Устав ташкилот ишини тартибга солувчи асосий ҳужжат ҳисобланади. Уставга ўзгартиришлар аъзо мамлакатлар вакилларидан иборат Иттифоқ Конгресси қабул қиладиган қўшимча баённома билан расмийлаштирилади. Тўққизинчи қўшимча баённома Умумжаҳон почта иттифоқининг Истанбулда ўтказилган XXVI Конгрессида қабул қилинган.\n«Таълим, фан ва маданият масалалари бўйича Ислом ташкилоти Уставини (Боку, 2015 йил 26 ноябрь) ратификация қилиш тўғрисида»ги Қонун.\nИслом ташкилотининг ратификация қилинган Устави таълим, фан ва маданият соҳаларидаги халқаро ҳамкорлик янада ривожлантирилишига замин яратади. Бундан ташқари, бу Ўзбекистоннинг маданий-гуманитар соҳадаги ютуқларини кенг тарғиб қилиш имконини беради. Устав кучга кирган пайтдан бошлаб Тошкент ислом университетида Ислом ташкилоти махсус кафедрасининг иши ташкил этилади.\n«Шанхай ҳамкорлик ташкилотининг Экстремизмга қарши курашиш Конвенциясини (Остона, 2017 йил 9 июнь) ратификация қилиш тўғрисида»ги Қонун.\nҚонунда айтилишича, Ўзбекистон Республикасининг Давлат хавфсизлик хизмати, Ички ишлар вазирлиги ва Бош прокуратураси Конвенцияни бажариш учун масъул бўлган ваколатли органлар этиб белгиланган.


Gallup сўровномаси: Ўзбекистонда аҳолининг 92%, АҚШда эса 79% эркинлик даражасидан мамнун - Anhor\nAnhor Все посты Gallup сўровномаси: Ўзбекистонда аҳолининг 92%, АҚШда эса 79% эркинлик даражасидан мамнун\nGallup сўровномаси: Ўзбекистонда аҳолининг 92%, АҚШда эса 79% эркинлик даражасидан мамнун\n01 Iyul 2014\n2013 йилда танлов эркинлиги ва ҳаётий имкониятларидан мамнун кишилар асосан Янги Зеландияда (94%) истиқомат қилиши маълум бўлди, ундан кейин ушбу рўйхатда Австралия, Камбоджа, Швеция (93% дан) ва бошқа мамлакатлар келмоқда. Бу ҳақда Gallup сўровномасининг натижалари далолат беради.\nБу борада учинчи ўринни БАА, Австрия, Нидерландия ва Ўзбекистон 92% кўрсаткич билан ўзаро бўлиб олди. Аҳолисининг 91% эркинлик даражасидан мамнун бўлган Канада, Исландия, Финляндия ва Дания мамлакатлари эса тўртинчи ўринни эгаллади. 2006 йилда аҳолисининг 91% эркинликдан қониқиш ҳосил қилган АҚШ энди 79% кўрсаткич билан 36-ўринга тушиб қолди.\nТурмушидан норози фуқаролар сони бўйича 2013 йилда Миср биринчи ўринни (34%) эгаллади, ундан кейинги ўринларда Греция (30%), Италия (24%), Венесуэла (20%), Кипр (17%) ва бошқаларни кўриш мумкин.\nТадқиқотчилар ҳаётидан норози аҳоли сони бевосита мамлакатдаги коррупция даражасига боғлиқлигини қайд этади. Хусусан Руанда фуқаролари ўз ҳукуматларида коррупция деярли йўқ деб ўйлаши, шу боис мамлакатдаги ҳаётидан мамнун кишилар сони қарийб 90% ни ташкил этиши аниқланди.\nБосния ва Герцеговина аҳолисининг қарийб 90% ҳукуматларида коррупция бор деб ўйлаши, эркинликдан мамнун кишилар сони эса 40%дан камлиги қайд этилади.\nШу ўринда Gallup ҳар йили 120 дан зиёд мамлакат аҳолиси орасида шундай сўровлар ўтказиб туришини айтиш лозим. Олинадиган натижалар ҳар бир мамлакатдаги 15 ва ундан катта ёшдаги тахминан 1 мингта аҳолидан бевосита олинган интервьюга асосланган. Энг биринчи сўров 2006 йили ўтказилган.\nФотосурат: © panoramio.com\nАҚШ Ўзбекистонга коронавирусга қарши курашишда қўшимча ёрдам кўрсатади\n«Евроцемент» Ўзбекистонда янги завод барпо этмоқчи


21:21Марио Гётце Дэвид Бекхэмнинг клубига ўтишни истамади\n19:11Сирдарё, Жиззах ва Самарқанд мураббийлари учун маҳорат сабоқлари ўтказилди\n19:10Металлург клуби футболчилари Ig G учун тестдан ўтишди\n17:50“Интер” Ервопа Лигасида рекорд ўрнатди\n16:55Дмитрий Михайлович блогида. Хотира\n15:44Сулшер “МЮ”ни Еврокубоклар ярим финалига олиб чиққан 5-мураббий\n14:21Лукаку Европа Лигасида рекорд ўрнатди\n13:33“Интер” кетма-кет 10 ўйиндан буён мағлуб бўлмаяпти\n11:10Санчо "Боруссия" клуби билан йиғинларга учиб кетди. Футболчи "МЮ"га ўтмаса керак\n09:57ЎзПФЛ Комиссияси Ig G тестларини ўтказишда давом этмоқда\n08:29"Атлетико"нинг коронавирус аниқланган икки футболчиси номи аниқ бўлди\n06:18Матюиди Бекхэмнинг "Интер Майами" клубига ўтди\n03:17Европа Лигаси. “Манчестер Юнайтед” қўшимча бўлимларда “Копенгаген”ни енгди ва ярим финалга чиқди\n02:17Виллиан ва Педро "Челси" клубини тарк этишди\n02:11Европа Лигаси. “Интер” клуби “Байер”ни енгиб ярим финалга чиқди\n20:02Даврон Ҳошимов яна “Навбаҳор”га қайтди\n17:19Роналду – “Ювентус”нинг мавсумдаги энг яхши ўйинчиси\n16:30“Боруссия Д” клуби агар “МЮ” янги таклиф билан чиқмаса Санчога янги шартнома таклиф қилади\n14:22Карлос Тевас “Бока Хуниорс” билан шартномани узайтирди\n13:19Лео – энг зўри! Мессининг маҳорати “Барселона”ни ЧЛ чорак финалига олиб чиқди (Barcafans.asia блоги)\n12:52Равшан Ирматовни табриклаймиз!\n11:05“Атлетико” клубида икки киши коронавирусга чалинди\n08:40Coca Cola Суперлига. 10-турнинг барча учрашувлари жонли эфирда намойиш этилади\n08:37Оле-Гуннар Сульшер: Биз яқин мавсумлар ичида энг яхши Погбани кўрамиз\n07:00"Барселона" клуби Мессининг "Бавария"га қарши ўйинга тайёр бўлади деб ҳисоблайди\n05:00Дмитрий Михайлович блогида. "Пахтакор" ОЧЛда ўйнайдиган стадиоинининг номи маълум бўлди\n02:59Лотар Маттеус: "Бавария" клуби ҳозирги "Барса"га ютқазиши учун кўплаб хатоларга йўл қўйиши керак\n00:41“Бунёдкор”нинг 10, “Бухоро”нинг 11 футболчисида антитаначалар шаклланган\n20:22Фрэнк Лэмпард: "Челси" қайтади. 1:4 ҳисобидаги мағлубиятдан кейин гапириш оғир\n18:19Почеттино “Рома” бош мураббийига айланиши мумкин